9. การจัดการ

 โครงสร้างของคณะกรรมการ

องค์ประกอบของคณะกรรมการธนาคาร 

คณะกรรมการธนาคาร ประกอบด้วยผู้ทรงคุณวุฒิที่มีความรู้ ความสามารถ
และประสบการณ์ที่เป็นประโยชน์ต่อธนาคาร ซึ่งตามหนังสือรับรองกระทรวงพาณิชย์ ลงวันที่ 10
ตุลาคม 2550 ประกอบด้วยกรรมการจำนวนทั้งสิ้น 16 คน
การเลือกตั้งกรรมการเป็นไปตามมติที่ประชุมผู้ถือหุ้นตามหลักเกณฑ์และวิธีการตามกฎหมายและข้อบังคับของธนาคาร
ซึ่งเป็นจำนวนที่เหมาะสมกับธุรกิจของธนาคาร
โดยมีองค์ประกอบสอดคล้องกับประกาศธนาคารแห่งประเทศไทย
เรื่องโครงสร้างคณะกรรมการเพื่อส่งเสริมธรรมาภิบาลของธนาคารพาณิชย์ ปัจจุบันประกอบด้วย

- กรรมการที่เป็นผู้บริหาร 2 คน

- กรรมการที่ไม่เป็นผู้บริหาร 6 คน

- กรรมการที่เป็นอิสระ 8 คน ซึ่งคิดเป็นร้อยละ 50 ของกรรมการทั้งคณะ

โดยมีกรรมการผู้มีอำนาจลงนามผูกพันธนาคาร คือ นายบรรยงค์ ล่ำซำ หรือ นายบัณฑูร ล่ำซำ หรือ
ดร.ประสาร ไตรรัตน์วรกุล หรือ นางสุจิตพรรณ ล่ำซำ คนใดคนหนึ่งลงนามร่วมกับ พล.ต.อ.เภา
สารสิน หรือ นายศุกรีย์ แก้วเจริญ หรือ ม.ร.ว.ยงสวาสดิ์ กฤดากร หรือ ดร.อภิชัย จันทรเสน
รวมเป็นสองคนและประทับตราสำคัญของธนาคาร

-   การกำหนดคุณสมบัติของกรรมการอิสระ

ธนาคารได้กำหนดความหมายของ “กรรมการอิสระ”
ให้สอดคล้องตามหลักการกำกับดูแลกิจการที่ดีของตลาดหลักทรัพย์แห่งประเทศไทย
ข้อกำหนดธนาคารแห่งประเทศไทย เรื่อง
โครงสร้างคณะกรรมการเพื่อส่งเสริมธรรมาภิบาลของธนาคารพาณิชย์
และแนวปฏิบัติของสำนักงานคณะกรรมการกำกับหลักทรัพย์และตลาดหลักทรัพย์
เพื่อสร้างความเชื่อมั่นแก่นักลงทุน และรักษาสมดุลของการบริหารจัดการที่ดี
ธนาคารจึงกำหนดให้คำว่า “กรรมการอิสระ” หมายความถึง
กรรมการที่ไม่ทำหน้าที่จัดการของธนาคาร บริษัทในเครือ บริษัทร่วม
เป็นกรรมการที่เป็นอิสระจากฝ่ายจัดการและผู้ถือหุ้นที่มีอำนาจควบคุม
และเป็นผู้ซึ่งไม่มีความสัมพันธ์ทางธุรกิจกับธนาคารในลักษณะที่จะทำให้มีข้อจำกัดในการแสดงความเห็นที่เป็นอิสระ
และกำหนดคุณสมบัติของ “กรรมการอิสระ”
ที่เข้มงวดกว่าหลักเกณฑ์ที่กำหนดโดยสำนักงานกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
ดังนี้

  1. เป็นบุคคลที่ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดในธนาคาร
  บริษัทในเครือ บริษัทร่วม

2.  ไม่มีส่วนร่วมในการบริหารงาน ไม่เป็นลูกจ้าง พนักงาน ที่ปรึกษาที่ได้รับเงินเดือนประจำ
    หรือไม่ได้เป็นผู้ให้บริการด้านวิชาชีพผู้สอบบัญชี ทนายความ
    หรือวิชาชีพที่ทำให้มีข้อจำกัดในการแสดงความเห็นที่เป็นอิสระแก่ธนาคาร บริษัทในเครือ
    บริษัทร่วม หรือไม่เป็นผู้มีอำนาจควบคุมของธนาคาร บริษัทในเครือ บริษัทร่วม
    หรือไม่เป็นบุคคลที่อาจมีความขัดแย้งทางผลประโยชน์และต้องพ้นจากสถานะหรือตำแหน่งที่อาจเกิดความขัดแย้งดังกล่าวแล้วเป็นเวลา
    1 ปีขึ้นไป

3.  ไม่มีความสัมพันธ์ทางธุรกิจ
    ในลักษณะที่เป็นการจำกัดความเป็นอิสระในการปฏิบัติหน้าที่ตำแหน่งกรรมการ
    ซึ่งมีจำนวนเงินหรือมีมูลค่าที่มีนัยสำคัญเป็นสัดส่วนกับรายได้ธนาคารตามเกณฑ์ที่กำหนด
    และไม่มีผลประโยชน์ หรือส่วนได้เสีย ไม่ว่าทางตรงหรือทางอ้อม ทั้งในด้านการเงิน
    และการบริหารงานของธนาคาร บริษัทในเครือ บริษัทร่วม
    หรือบุคคลที่อาจมีความขัดแย้งทางผลประโยชน์ในลักษณะที่จะทำให้ขาดความเป็นอิสระ

4.  ไม่เป็นญาติสนิทกับผู้บริหารระดับสูง ผู้ถือหุ้นรายใหญ่ของธนาคาร บริษัทในเครือ บริษัทร่วม
    หรือบุคคลที่อาจมีความขัดแย้งทางผลประโยชน์
    และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ ผู้ถือหุ้นรายใหญ่

-   การกำหนดวาระการดำรงตำแหน่ง

คณะกรรมการธนาคารได้กำหนดวาระการดำรงตำแหน่งของกรรมการไว้อย่างชัดเจนในข้อบังคับของธนาคาร
และในนโยบายการกำกับดูแลกิจการ โดยในการประชุมสามัญผู้ถือหุ้นประจำปีของธนาคารทุก ๆ
คราว ให้กรรมการออกจากตำแหน่งจำนวนหนึ่งในสามของจำนวนกรรมการ
ถ้าจำนวนกรรมการที่จะออกแบ่งเป็นสามส่วนไม่ได้
ให้ออกโดยจำนวนใกล้เคียงที่สุดกับส่วนหนึ่งในสาม ทั้งนี้ ให้กรรมการซึ่งอยู่ในตำแหน่งนานที่สุดนั้น
ออกจากตำแหน่งก่อน และถ้าตกลงกันในเรื่องของการออกจากตำแหน่งไม่ได้ ให้ใช้วิธีจับสลาก
โดยกรรมการซึ่งพ้นจากตำแหน่งอาจได้รับเลือกตั้งใหม่ได้
สำหรับวาระการดำรงตำแหน่งของกรรมการชุดย่อย ได้แก่คณะกรรมการตรวจสอบ
คณะกรรมการทรัพยากรบุคคลและกำหนดอัตราค่าตอบแทน และคณะกรรมการกำกับดูแลกิจการ
มีวาระการดำรงตำแหน่งคราวละ 3 ปี และคณะกรรมการบริหารความเสี่ยงองค์การ
มีวาระการดำรงตำแหน่งคราวละ 2 ปี

-   การดำรงตำแหน่งกรรมการในบริษัทอื่นของกรรมการ และผู้บริหารระดับสูง

เพื่อให้สอดคล้องกับหลักการกำกับดูแลกิจการที่ดี ที่ประชุมคณะกรรมการธนาคาร ครั้งที่ 11/2549
เมื่อวันที่ 30 พฤศจิกายน 2549 ได้กำหนดแนวปฏิบัติเกี่ยวกับจำนวนบริษัทที่กรรมการ
และผู้บริหารระดับสูงจะดำรงตำแหน่งกรรมการในบริษัทจดทะเบียนอื่นได้ไม่เกิน 5 บริษัท
และเป็นประธานกรรมการ กรรมการบริหาร หรือกรรมการผู้มีอำนาจลงนามในบริษัทอื่นได้ไม่เกิน 3
กลุ่มธุรกิจ ซึ่งสอดคล้องกับเกณฑ์ของธนาคารแห่งประเทศไทยและตลาดหลักทรัพย์แห่งประเทศไทย
โดยรายละเอียดข้อมูลการดำรงตำแหน่งกรรมการในบริษัทอื่นของกรรมการและผู้บริหารระดับสูงแต่ละคนเปิดเผยไว้ในหัวข้อ
คณะกรรมการและผู้บริหาร และ การดำรงตำแหน่งของผู้บริหารในบริษัทย่อย บริษัทร่วม
และบริษัทที่เกี่ยวข้อง
ปัจจุบันไม่มีกรรมการและผู้บริหารระดับสูงของธนาคารคนใดที่ดำรงตำแหน่งกรรมการในบริษัทจดทะเบียนเกิน
5 บริษัท และไม่มีกรรมการและผู้บริหารระดับสูงของธนาคารคนใดที่เป็นประธานกรรมการ
กรรมการบริหาร หรือกรรมการผู้มีอำนาจลงนามในบริษัทอื่นเกิน 3 กลุ่มธุรกิจ

-   การแยกตำแหน่งประธานกรรมการ และประธานเจ้าหน้าที่บริหาร

ประธานกรรมการไม่เป็นบุคคลเดียวกันกับประธานเจ้าหน้าที่บริหาร
และไม่ได้เป็นพนักงานหรือเจ้าหน้าที่บริหารของธนาคาร โดยธนาคารได้กำหนดขอบเขต
อำนาจหน้าที่ การกำกับดูแลกิจการไว้อย่างชัดเจนในข้อบังคับคณะกรรมการธนาคาร
ในกรณีที่ประธานกรรมการ หรือประธานเจ้าหน้าที่บริหาร มีความเกี่ยวข้องกันในด้านใดก็ตาม
คณะกรรมการธนาคารจะแต่งตั้งกรรมการธนาคารที่มีอาวุโสคนหนึ่ง ซึ่งเป็นกรรมการที่เป็นอิสระ
ทำหน้าที่แทนประธานกรรมการธนาคาร
เพื่อรับผิดชอบในการปฏิบัติงานเฉพาะเรื่องที่ต้องดำเนินการโดยประธานกรรมการที่เป็นอิสระ

คณะกรรมการธนาคาร 

คณะกรรมการธนาคารประกอบด้วย
ผู้ทรงคุณวุฒิที่มีความรู้ความสามารถและประสบการณ์ที่เป็นประโยชน์ต่อธนาคาร ดังรายชื่อต่อไปนี้

  1. นายบรรยงค์ ล่ำซำ ประธานกรรมการ

  2. พล.ต.อ.เภา สารสิน รองประธานกรรมการ

  3. นายบัณฑูร ล่ำซำ กรรมการบริหาร

  4. ดร.ประสาร ไตรรัตน์วรกุล กรรมการบริหาร

  5. นายศุกรีย์ แก้วเจริญ กรรมการ

  6. ม.ร.ว.สฤษดิคุณ กิติยากร * กรรมการ

  7. ม.ร.ว.ยงสวาสดิ์ กฤดากร กรรมการ

  8. นายสมชาย บุลสุข * กรรมการ

  9. นางสุจิตพรรณ ล่ำซำ กรรมการ

  10. ศ.คุณหญิงสุชาดา กีระนันทน์ * กรรมการ

  11. Mr. Charles L. Coltman, III * กรรมการ

  12. ดร.อภิชัย จันทรเสน กรรมการ

  13. Ms. Elizabeth Sam * กรรมการ

  14. นายฉายศักดิ์ แสง-ชูโต * กรรมการ

  15. ดร.ชวินท์ ธัมมนันท์กุล * กรรมการ

  16. ศ.ดร.ไพรัช ธัชยพงษ์ * กรรมการ

  * กรรมการที่เป็นอิสระ

  หน้าที่และความรับผิดชอบของคณะกรรมการธนาคาร

คณะกรรมการธนาคารมีความรับผิดชอบต่อผู้ถือหุ้นทั้งหมดของธนาคาร กรรมการแต่ละคนเป็นตัวแทนของผู้ถือหุ้นทั้งหมด และมีส่วนร่วมในการกำกับดูแลกิจการของธนาคารด้วยความเป็นอิสระและเป็นกลาง เพื่อประโยชน์ของผู้ถือหุ้นและผู้มีส่วนได้เสียอื่น ทั้งนี้ หน้าที่และความรับผิดชอบของคณะกรรมการธนาคารถูกกำหนดอย่างชัดเจนในข้อบังคับคณะกรรมการธนาคาร 

คณะกรรมการธนาคารมีหน้าที่และความรับผิดชอบโดยสรุป ดังนี้

1. ดูแลและจัดการธนาคารให้เป็นไปตามกฎหมาย วัตถุประสงค์ และข้อบังคับของธนาคาร
รวมทั้งมติของที่ประชุมผู้ถือหุ้น

2. ให้ความเห็นชอบวิสัยทัศน์ ภารกิจ คุณค่าที่ธนาคารมุ่งหวัง และจรรยาบรรณในการดำเนินธุรกิจ

3. พิจารณาและหารือเกี่ยวกับกลยุทธ์ที่เสนอโดยฝ่ายจัดการ
และอนุมัติในประเด็นสำคัญที่เกี่ยวกับทิศทาง และนโยบายของธนาคาร
รวมทั้งพิจารณาและอนุมัติแผนธุรกิจ งบประมาณ และเป้าหมายการปฏิบัติงานที่เสนอโดยฝ่ายจัดการ

4. ติดตามผลการดำเนินงานของธนาคาร และความคืบหน้าในการบรรลุวัตถุประสงค์
และการปฏิบัติตามกฎหมาย ระเบียบและนโยบายที่เกี่ยวข้อง

5. ดูแลและพิจารณาความสมดุลของวัตถุประสงค์ในระยะสั้น และระยะยาว

6. พิจารณามอบอำนาจให้ประธานเจ้าหน้าที่บริหาร และกรรมการผู้จัดการ
มีอำนาจดำเนินการในธุรกิจธนาคาร ภายใต้งบประมาณค่าใช้จ่ายประเภททุน
และงบประมาณค่าใช้จ่ายที่คณะกรรมการได้อนุมัติให้ดำเนินการในโครงการต่าง ๆ นอกจากนี้
คณะกรรมการจะพิจารณาอนุมัติสินเชื่อที่เกินกว่าอำนาจดำเนินการที่ได้กำหนดไว้

7. พิจารณาให้ความเห็นชอบนโยบายการบริหารทรัพยากรบุคคลและแผนพัฒนาผู้บริหาร รวมถึง
การกำหนดค่าตอบแทน สรรหาและกำหนดผู้สืบทอดตำแหน่งประธานเจ้าหน้าที่บริหาร
กรรมการผู้จัดการ และประเมินผลการปฏิบัติงานของประธานเจ้าหน้าที่บริหาร กรรมการผู้จัดการ
รวมทั้งดูแลให้ธนาคารมีกระบวนการที่มีประสิทธิผลในการประเมินผลงานของผู้บริหารระดับสูง

 8. ดูแลกำกับให้มีระบบการควบคุมภายในที่มีประสิทธิผล และการบริหารความเสี่ยงที่เหมาะสม

9. ดูแลให้มีการกำกับตรวจสอบ ทั้งจากผู้ตรวจสอบภายใน และผู้สอบบัญชีภายนอก
ให้ทำหน้าที่อย่างมีประสิทธิผล

10. อนุมัติงบการเงินประจำไตรมาส รายงวด และประจำปี
และดูแลให้มีการจัดทำงบการเงินเป็นไปตามหลักการบัญชีที่รับรองทั่วไป

11. ดูแลให้มีการสื่อสารในเรื่องต่าง ๆ กับผู้มีส่วนได้เสียของธนาคารและสาธารณชน

การแต่งตั้งและถอดถอนกรรมการ

1. ที่ประชุมผู้ถือหุ้นเลือกตั้งกรรมการ โดยมีจำนวนไม่น้อยกว่าเจ็ดคนและไม่เกินสิบแปดคน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และเป็นกรรมการที่มีสัญชาติไทยไม่น้อยกว่า 3 ใน 4 ของจำนวนกรรมการทั้งหมด
ซึ่งจะเป็นผู้ถือหุ้นของธนาคารหรือไม่ก็ได้ ในการลงคะแนนเสียงเลือกตั้งกรรมการ
ให้ที่ประชุมผู้ถือหุ้นเลือกตั้งตามหลักเกณฑ์ ดังต่อไปนี้

(1) การเลือกตั้งกรรมการจะกำหนดให้เลือกเป็นรายบุคคล

(2) ผู้ถือหุ้นแต่ละรายมีคะแนนเสียงเท่ากับจำนวนหุ้นที่ถือ โดยถือว่าหุ้นหนึ่งมีหนึ่งเสียง

(3) ผู้ถือหุ้นแต่ละรายจะต้องใช้คะแนนเสียงของตนที่มีอยู่ทั้งหมดออกเสียงเลือกตั้งกรรมการ

(4) บุคคลที่ได้รับคะแนนเสียงเห็นชอบสูงสุดตามลำดับลงมา
    แต่ไม่เกินจำนวนตำแหน่งที่เลือกตั้งคราวนั้นเป็นผู้ได้รับเลือกตั้งเป็นกรรมการ

(5) ในกรณีที่บุคคลซึ่งได้รับการเลือกตั้งมีคะแนนเสียงเท่ากันสำหรับลำดับสุดท้าย
    ให้ประธานของที่ประชุมลงคะแนนเสียงชี้ขาด

2. ในการประชุมสามัญผู้ถือหุ้นประจำปีของธนาคารทุก ๆ คราว
ให้กรรมการออกจากตำแหน่งจำนวนหนึ่งในสามของจำนวนกรรมการ
ถ้าจำนวนกรรมการที่จะออกแบ่งเป็นสามส่วนไม่ได้
ให้ออกโดยจำนวนใกล้เคียงที่สุดกับส่วนหนึ่งในสาม ทั้งนี้
ให้กรรมการซึ่งอยู่ในตำแหน่งนานที่สุดนั้นออกจากตำแหน่งก่อน
และถ้าตกลงกันในเรื่องของการออกจากตำแหน่งไม่ได้ ให้ใช้วิธีจับสลาก
โดยกรรมการซึ่งพ้นจากตำแหน่งอาจได้รับเลือกตั้งใหม่ได้

3. กรรมการย่อมพ้นจากตำแหน่งเมื่อถึงแก่กรรม ยื่นใบลาออกจากตำแหน่งก่อนถึงกำหนด
ศาลมีคำสั่งให้ออก หรือที่ประชุมลงมติให้ถอดถอนจากตำแหน่ง หรือขาดคุณสมบัติตามที่ธนาคารกำหนด

4. หากตำแหน่งกรรมการว่างลง เพราะเหตุอื่นนอกจากถึงคราวออกตามวาระ
ให้คณะกรรมการที่เหลืออยู่เลือกบุคคลซึ่งมีคุณสมบัติและไม่มีลักษณะต้องห้ามตามที่กำหนดไว้
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน
ด้วยคะแนนเสียงไม่น้อยกว่าสามในสี่ของจำนวนกรรมการที่เหลืออยู่
และบุคคลซึ่งเข้าเป็นกรรมการแทนนี้
จะอยู่ในตำแหน่งเพียงเท่าวาระที่ยังเหลืออยู่ของกรรมการซึ่งตนดำรงตำแหน่งแทน

การมอบอำนาจโดยคณะกรรมการธนาคาร

ธนาคาร โดยประธานกรรมการ และรองประธานกรรมการ
ได้ทำหนังสือมอบอำนาจให้ประธานเจ้าหน้าที่บริหาร หรือกรรมการผู้จัดการ คนใดคนหนึ่ง
เป็นผู้มีอำนาจกระทำการแทนหรือในนามธนาคาร เพื่อการดำเนินกิจการใด ๆ ทั้งปวงของธนาคาร
ภายในวงเงินครั้งละไม่เกิน 3,000 ล้านบาท
โดยแต่ละคนสามารถมอบอำนาจช่วงให้ผู้ปฏิบัติงานของหน่วยงานต่าง ๆ ภายในธนาคาร
เป็นผู้มีอำนาจกระทำการแทนหรือในนามธนาคารได้ภายในขอบเขตความรับผิดชอบของแต่ละบุคคล
และในกรณีที่ต้องทำธุรกรรมใดสูงกว่าวงเงินดังกล่าว
ให้นำเสนอเรื่องให้คณะกรรมการธนาคารพิจารณาอนุมัติวงเงินเป็นการเฉพาะสำหรับธุรกรรมนั้น

อำนาจดำเนินการของธนาคาร

นอกเหนือจากการมอบอำนาจให้ผู้ปฏิบัติงานกระทำการแทน หรือในนามธนาคารดังกล่าวข้างต้นแล้ว
ธนาคารได้จัดทำหลักเกณฑ์และตารางการใช้อำนาจดำเนินการภายในธนาคาร เพื่อกระจายอำนาจ
ให้ผู้ปฏิบัติงานที่ดำรงตำแหน่งและหน้าที่ต่าง ๆ สามารถปฏิบัติงาน
และตัดสินใจในงานภายในธนาคารได้อย่างมีประสิทธิภาพ มีความคล่องตัว
ภายใต้ระบบการควบคุมที่เหมาะสม ซึ่งได้แยกอำนาจดำเนินการภายในธนาคารไว้ 3 ประเภท คือ

1. อำนาจดำเนินการที่มีผู้ใช้หลายสังกัด

2. อำนาจดำเนินการภายในฝ่าย/สำนัก

3. อำนาจดำเนินการของสาขา

หลักการ

การกำหนดรูปแบบและเนื้อหาของการจัดทำอำนาจดำเนินการภายในธนาคาร มีสาระสำคัญ ดังนี้

  1. เป็นการกระจายอำนาจของประธานเจ้าหน้าที่บริหาร และ/หรือกรรมการผู้จัดการ
  ในการบริหาร และดำเนินกิจการต่าง ๆ ภายในธนาคารให้กับ ผู้บริหารในลำดับถัดไป
  ตามความเหมาะสม

  2. ประธานเจ้าหน้าที่บริหาร และ/หรือกรรมการผู้จัดการ
  ได้รับมอบหมายจากคณะกรรมการธนาคารให้เป็นผู้ลงนามในหลักเกณฑ์และตารางแสดงการใช้อำนาจดำเนินการภายในธนาคาร

  3. อำนาจดำเนินการภายในธนาคารในที่นี้ หมายรวมถึง

  3.1 อำนาจดำเนินการที่เกี่ยวกับการอนุมัติและสั่งการ ซึ่งมีทั้งกำหนดเป็นวงเงิน
  และไม่กำหนดวงเงิน เพื่อการบริหารงานภายในฝ่าย/หน่วยงาน ตามภารกิจที่ได้รับมอบหมาย

  3.2 อำนาจดำเนินการที่เกี่ยวกับการเบิกค่าใช้จ่าย
  จะต้องเป็นไปภายในวงเงินงบประมาณของธนาคารที่ผ่านการพิจารณาและได้รับอนุมัติแล้วเท่านั้น

4.  เพื่อให้ครอบคลุมและมีความสมบูรณ์ครบถ้วน
    จึงจำแนกอำนาจดำเนินการภายในธนาคารตามลักษณะงาน ดังนี้

    1.  อำนาจดำเนินการที่มีผู้ใช้หลายสังกัด
        เป็นอำนาจดำเนินการที่ไม่ระบุเฉพาะฝ่ายงานใดฝ่ายงานหนึ่ง
        แต่จะระบุตามลักษณะของงาน ซึ่งผู้ใช้อำนาจดังกล่าวจะอยู่ตามฝ่ายงาน/หน่วยงานต่าง ๆ
        ประกอบด้วย

        1.  อำนาจดำเนินการเกี่ยวกับทรัพยากรบุคคล

        2.  อำนาจดำเนินการเกี่ยวกับค่าใช้จ่าย

        2.  อำนาจดำเนินการในการกำหนดอัตราแลกเปลี่ยน /ลดค่าธรรมเนียม
            /ลดอัตราดอกเบี้ยของธุรกิจในประเทศและต่างประเทศ

        3.  อำนาจดำเนินการเพื่อบริการลูกค้าด้านสินค้าขาเข้าและสินค้าขาออก

        4.  อำนาจคณะอนุกรรมการบริหารสินทรัพย์และหนี้สิน

        5.  อำนาจดำเนินการด้านเครดิต และอำนาจดำเนินการในการแก้ไข
            /ปรับปรุงโครงสร้างหนี้

        6.  อำนาจดำเนินการเกี่ยวกับเรื่องอื่น ๆ

    2.  อำนาจดำเนินการภายในฝ่าย เป็นอำนาจดำเนินการที่กำหนดให้เฉพาะแต่ละฝ่ายงาน
        เฉพาะเรื่องที่เกี่ยวข้องกับธุรกรรมที่ผู้บริหารสายงาน ผู้บริหารฝ่ายงาน
        และผู้ปฏิบัติงานในระดับตำแหน่งต่าง ๆ ภายในฝ่ายนั้น ๆ
        ได้รับมอบหมายให้ดูแลรับผิดชอบ

  4.3 อำนาจดำเนินการของสาขา
  เป็นอำนาจดำเนินการที่กำหนดให้เฉพาะสาขาสำนัก/สาขาของธนาคารเฉพาะเรื่องที่เกี่ยวข้องกับธุรกรรมที่ผู้บริหารเครือข่ายฯ
  ผู้จัดการเขต ผู้จัดการสาขา และ ผู้ปฏิบัติงานในระดับตำแหน่งต่าง ๆ ภายในสาขาสำนัก/สาขา
  ได้รับมอบหมายให้ดูแลรับผิดชอบ

การใช้อำนาจดำเนินการภายในธนาคารดังกล่าว ธนาคารได้กำหนดไว้เป็นหลักเกณฑ์ และตารางแสดงการใช้อำนาจดำเนินการ เพื่อให้ผู้บริหารและผู้ปฏิบัติงานถือปฏิบัติตามภายใต้กรอบอำนาจและขอบเขตของการบริหารความเสี่ยงที่ได้รับอนุมัติ 

ที่ปรึกษาคณะกรรมการธนาคาร

 คณะกรรมการธนาคารได้แต่งตั้งผู้ทรงคุณวุฒิจำนวนหนึ่ง เป็นที่ปรึกษาคณะกรรมการธนาคารปัจจุบันประกอบด้วย

  1. นายไพโรจน์ ล่ำซำ

  2. นายเฉลียว อยู่วิทยา

  3. Mr. William Mark Evans

  4. Dr. Tian Suning

หน้าที่และความรับผิดชอบของที่ปรึกษาคณะกรรมการธนาคาร

ให้คำปรึกษาและคำแนะนำแก่คณะกรรมการธนาคาร
ในเรื่องที่เกี่ยวข้องและอยู่ในอำนาจหน้าที่ของคณะกรรมการ อาทิ นโยบายของธนาคาร
เรื่องที่ต้องปฏิบัติตามกฎหมายและระเบียบที่วางไว้ รวมทั้งกิจการสำคัญอื่น ๆ
ที่หากทำไปแล้วจะเกิดการเปลี่ยนแปลง
หรือส่งผลกระทบอย่างมีสาระสำคัญต่อการดำเนินธุรกิจของธนาคาร

คณะกรรมการชุดย่อย

คณะกรรมการธนาคารได้แต่งตั้งกรรมการที่มีความรู้ความชำนาญที่เหมาะสมเป็นคณะกรรมการชุดย่อย
เพื่อช่วยปฏิบัติงานในการศึกษาและกลั่นกรองเรื่องสำคัญที่ต้องการการดูแลอย่างใกล้ชิดในแต่ละด้าน
และเสนอความเห็นต่อคณะกรรมการธนาคาร คณะกรรมการชุดย่อยของธนาคารประกอบด้วย
คณะกรรมการตรวจสอบ คณะกรรมการกำกับดูแลกิจการ
คณะกรรมการทรัพยากรบุคคลและกำหนดอัตราค่าตอบแทน
และคณะกรรมการบริหารความเสี่ยงองค์การ ทั้งนี้ คณะกรรมการธนาคารได้ตั้งคณะจัดการคณะหนึ่ง
ประกอบด้วยประธานเจ้าหน้าที่บริหาร กรรมการผู้จัดการ และผู้บริหารจำนวนหนึ่ง
เพื่อจัดการงานและดำเนินกิจการของธนาคารตามที่คณะกรรมการกำหนด
และได้แต่งตั้งกรรมการจำนวนหนึ่งเป็นกรรมการที่ปรึกษาแก่คณะจัดการ
มีหน้าที่ให้คำปรึกษาแนะนำตามที่คณะกรรมการเห็นสมควร

นอกจากนี้ ธนาคารยังได้แต่งตั้งคณะอนุกรรมการ จำนวน 9 คณะ เพื่อพิจารณา
และกลั่นกรองงานในขอบข่ายที่คณะอนุกรรมการคณะต่าง ๆ รับผิดชอบ

-   คณะกรรมการตรวจสอบ

คณะกรรมการธนาคารได้อนุมัติจัดตั้งคณะกรรมการตรวจสอบ ตั้งแต่ปี 2541
มีวาระการดำรงตำแหน่งคราวละ 3 ปี ประกอบด้วยกรรมการที่เป็นอิสระไม่น้อยกว่า 3 คน
ปัจจุบันมีจำนวน 4 คน โดยกรรมการอย่างน้อย 1 คน เป็นผู้มีความรู้ ความเข้าใจ
หรือมีประสบการณ์ด้านบัญชีหรือการเงิน ดังรายชื่อต่อไปนี้

1. ม.ร.ว.สฤษดิคุณ กิติยากร ประธานกรรมการ

2. นายสมชาย บุลสุข กรรมการ

3. ศ.คุณหญิงสุชาดา กีระนันทน์ กรรมการ

4. Ms. Elizabeth Sam กรรมการ

คณะกรรมการตรวจสอบมีการประชุมไม่น้อยกว่าปีละ 6 ครั้ง
และทบทวนการปฏิบัติงานตามข้อบังคับคณะกรรมการตรวจสอบอย่างสม่ำเสมอ โดยในปี 2550
ได้ประชุมทั้งสิ้น 11 ครั้ง และมีการรายงานต่อคณะกรรมการธนาคาร

หน้าที่และความรับผิดชอบของคณะกรรมการตรวจสอบ

 คณะกรรมการตรวจสอบมีหน้าที่และความรับผิดชอบตามข้อบังคับคณะกรรมการตรวจสอบ ซึ่งได้รับอนุมัติจากคณะกรรมการธนาคาร ดังนี้

  1. สอบทานรายงานทางการเงินประจำไตรมาส งวดหกเดือน และประจำปี
  กับสายงานการเงินและควบคุมของธนาคาร และสอบทานร่วมกับผู้สอบบัญชีของธนาคาร
  เพื่อให้มั่นใจเท่าที่จะทำได้ว่ารายงานทางการเงินแสดงถึงฐานะทางการเงินอย่างถูกต้อง
  และน่าเชื่อถือ และปฏิบัติตามมาตรฐานการบัญชี กฎหมายและมาตรฐานที่เกี่ยวข้องกับการธนาคาร

2.  สอบทานประสิทธิผลและความพอเพียงของกระบวนการบริหารความเสี่ยง
    กับหน่วยงานบริหารความเสี่ยงของธนาคาร
    และหารือร่วมกับผู้ตรวจสอบภายในและผู้สอบบัญชีของธนาคาร

  3. แลการทบทวนสินทรัพย์เสี่ยงให้มีประสิทธิภาพและมีการดำเนินการอย่างเป็นอิสระ

  4.
  สอบทานการดำเนินงานของธนาคารในการปฏิบัติตามพระราชบัญญัติหลักทรัพย์และตลาดหลักทรัพย์
  ข้อกำหนดและมาตรฐานของตลาดหลักทรัพย์แห่งประเทศไทย
  หรือกฎหมายที่เกี่ยวข้องกับธุรกิจการธนาคาร

5.  สอบทานประสิทธิผล และความพอเพียงของการตรวจสอบภายใน และระบบการควบคุมภายใน
    โดยการหารือ และประเมินผลการปฏิบัติงานร่วมกับผู้ตรวจสอบภายใน
    และผู้สอบบัญชีของธนาคาร

6.  ทบทวนผลการปฏิบัติงานของผู้สอบบัญชีของธนาคาร พิจารณา
    และเสนอแนะต่อคณะกรรมการธนาคารในการแต่งตั้งผู้สอบบัญชีของธนาคารในแต่ละปี
    รวมถึงค่าตอบแทนของผู้สอบบัญชี

7.  สอบทานรายการที่เกี่ยวโยงกัน หรือรายการที่มีความขัดแย้งทางผลประโยชน์
    และดำเนินการให้เกิดความโปร่งใสและถูกต้อง

8.  พิจารณาการเปิดเผยข้อมูล ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทาง ผลประโยชน์
    หรือการปฏิบัติการอื่นของธนาคารที่มีผลกระทบอย่างมีนัยสำคัญ ให้มีความโปร่งใสและถูกต้อง

9.  ดูแลและรับเรื่องร้องเรียนหรือแจ้งข้อมูลจากผู้มีส่วนได้เสีย ที่ส่งถึงคณะกรรมการธนาคาร

10. ปฏิบัติหน้าที่อื่น ตามที่คณะกรรมการธนาคารมอบหมาย และคณะกรรมการตรวจสอบเห็นชอบด้วย

11. จัดทำรายงานของคณะกรรมการตรวจสอบ เสนอต่อคณะกรรมการธนาคาร
    หลังจากการประชุมแต่ละครั้ง
    และจัดทำรายงานสรุปกิจกรรมของคณะกรรมการตรวจสอบประจำปี
    ลงนามโดยประธานกรรมการตรวจสอบ เพื่อรวมไว้ในรายงานประจำปีของธนาคาร

12. ปรึกษาและหารือกับผู้บริหาร หรือผู้เชี่ยวชาญภายนอก ในสิ่งหรือกิจกรรมใด ๆ
    ที่คณะกรรมการธนาคารเห็นว่ามีความเกี่ยวข้องกับหน้าที่การกำกับดูแลความครบถ้วนบริบูรณ์ของธนาคาร

13. ทบทวนข้อบังคับและผลการปฏิบัติงานในปีที่ผ่านมาอย่างน้อยปีละหนึ่งครั้ง โดยนำค่าประเมิน
    หรือ ข้อคิดเห็นของประธานกรรมการธนาคารมาประกอบการพิจารณา

-   คณะกรรมการกำกับดูแลกิจการ

คณะกรรมการธนาคารได้อนุมัติจัดตั้งคณะกรรมการกำกับดูแลกิจการ ตั้งแต่ปี 2545
มีวาระดำรงตำแหน่งคราวละ 3 ปี ประกอบด้วยกรรมการจำนวนไม่น้อยกว่า 3 คน ปัจจุบันมีจำนวน
3 คน โดยเป็นกรรมการที่ไม่ได้เป็นผู้บริหาร 2 คน และกรรมการที่เป็นอิสระ 1 คน
ดังรายชื่อต่อไปนี้

1. พล.ต.อ.เภา สารสิน ประธานกรรมการ

2. นายศุกรีย์ แก้วเจริญ กรรมการ

3. นายฉายศักดิ์ แสง-ชูโต กรรมการ

คณะกรรมการกำกับดูแลกิจการมีการประชุมไม่น้อยกว่าปีละ 4 ครั้ง โดยในปี 2550
คณะกรรมการกำกับดูแลกิจการได้ประชุมทั้งสิ้น 5 ครั้ง และมีการรายงานต่อคณะกรรมการธนาคาร

หน้าที่และความรับผิดชอบของคณะกรรมการกำกับดูแลกิจการ

 คณะกรรมการกำกับดูแลกิจการมีหน้าที่และความรับผิดชอบ ตามข้อบังคับคณะกรรมการกำกับดูแลกิจการ ซึ่งได้รับอนุมัติจากคณะกรรมการธนาคาร ดังนี้

1.  กำหนดหลักการและข้อพึงปฏิบัติที่สำคัญของกระบวนการกำกับดูแลกิจการที่มีประสิทธิผลที่เหมาะสมสำหรับธนาคาร

2.  พัฒนาและประกาศกำหนดหลักการกำกับดูแลกิจการที่เป็นเลิศ

3.  จัดทำจรรยาบรรณในการดำเนินธุรกิจ และจรรยาบรรณของพนักงานธนาคาร
    และจัดพิมพ์เผยแพร่หรือสื่อต่อผู้ที่เกี่ยวข้อง เพื่อใช้เป็นแนวทางปฏิบัติ
    และเพื่อให้เป็นที่ทราบโดยทั่วกัน

4.  พัฒนาและจัดทำแผนการกำกับดูแลการปฏิบัติตามหลักการกำกับดูแลกิจการที่ประกาศกำหนด

5.  ทบทวนข้อความประกาศเกี่ยวกับการกำกับดูแลกิจการที่ดีเพื่อการจัดทำและเสนอรายงานของธนาคาร

6.  พิจารณาเสนอข้อพึงปฏิบัติที่ดีสำหรับคณะกรรมการธนาคาร
    หรือเสนอการกำหนดข้อบังคับคณะกรรมการธนาคาร และคณะกรรมการที่ธนาคารแต่งตั้งทุกชุด

7.  เสนอแนะข้อกำหนดเกี่ยวกับจรรยาบรรณในการดำเนินธุรกิจของธนาคาร
    และข้อพึงปฏิบัติของผู้บริหารและพนักงานของธนาคาร

8.  พิจารณาทบทวนแนวปฏิบัติและหลักการกำกับดูแลกิจการที่ใช้ปฏิบัติให้มีความต่อเนื่องและเหมาะสมกับธุรกิจของธนาคาร

9.  ทบทวนและเสนอประกาศข้อความเกี่ยวกับการกำกับดูแลกิจการที่ดีของธนาคารที่ออกสู่สาธารณะ

10. ทบทวนและรายงานต่อคณะกรรมการธนาคารเกี่ยวกับการกำกับดูแลกิจการที่ดีของธนาคาร
    และให้ความเห็นในแนวปฏิบัติ และเสนอแนะเพื่อแก้ไขปรับปรุงตามความเหมาะสม

11. ดูแลให้หลักการกำกับดูแลกิจการที่ดีมีผลในทางปฏิบัติ

-   คณะกรรมการทรัพยากรบุคคลและกำหนดอัตราค่าตอบแทน

คณะกรรมการธนาคารได้อนุมัติแต่งตั้งคณะกรรมการทรัพยากรบุคคลและกำหนดอัตราค่าตอบแทน
ตั้งแต่ปี 2545 มีวาระดำรงตำแหน่งคราวละ 3 ปี ประกอบด้วยกรรมการที่ไม่ได้ทำหน้าที่บริหาร
จำนวนไม่น้อยกว่า 3 คน ปัจจุบันมีกรรมการ 3 คน โดยเป็นกรรมการที่เป็นอิสระ 2
คนซึ่งรวมประธานกรรมการทรัพยากรบุคคลและกำหนดอัตราค่าตอบแทน
และกรรมการที่ไม่ได้เป็นผู้บริหาร 1 คน ดังรายชื่อต่อไปนี้

1. ดร.ชวินท์ ธัมมนันท์กุล ประธานกรรมการ

2. ม.ร.ว.ยงสวาสดิ์ กฤดากร กรรมการ

3. นายฉายศักดิ์ แสง-ชูโต กรรมการ

คณะกรรมการทรัพยากรบุคคลและกำหนดอัตราค่าตอบแทนมีการประชุมไม่น้อยกว่าปีละ 3 ครั้ง
โดยในปี 2550 คณะกรรมการทรัพยากรบุคคลและกำหนดอัตราค่าตอบแทนได้ประชุมรวม 5 ครั้ง
และมีการรายงานต่อ คณะกรรมการธนาคาร

 หน้าที่และความรับผิดชอบของคณะกรรมการทรัพยากรบุคคลและกำหนดอัตราค่าตอบแทน

คณะกรรมการทรัพยากรบุคคลและกำหนดอัตราค่าตอบแทนมีหน้าที่และความรับผิดชอบตามข้อบังคับ
คณะกรรมการทรัพยากรบุคคลและกำหนดอัตราค่าตอบแทน ซึ่งได้รับอนุมัติจากคณะกรรมการธนาคาร
ดังนี้

  1. พิจารณาและให้ความเห็นต่อข้อเสนอของประธานเจ้าหน้าที่บริหาร และ/หรือ
  กรรมการผู้จัดการ เพื่อนำเสนอคณะกรรมการธนาคารเกี่ยวกับนโยบายด้านทรัพยากรบุคคล
  เพื่อให้สอดคล้องกับกลยุทธ์ในการทำธุรกิจของธนาคาร

  2. สร้างความมั่นใจว่าแผนการสืบทอดตำแหน่งผู้บริหารระดับสูงในตำแหน่งที่สำคัญ
  และรายชื่อผู้ที่อยู่ในเกณฑ์ที่จะได้รับการพิจารณาได้รับการทบทวนอยู่เสมอเป็นระยะ ๆ

  3. ทบทวนกลยุทธ์ในการให้ผลประโยชน์ตอบแทน และเสนอคณะกรรมการธนาคาร เพื่อรับรอง
  และจัดการให้มีสิ่งจูงใจ ดำรงไว้ซึ่งพนักงานที่มีศักยภาพ
  รวมถึงให้คำเสนอแนะถึงการพิจารณาเงินเดือนหรือ ผลประโยชน์ต่าง ๆ
  แก่ผู้บริหารระดับสูงของธนาคาร

  4. กำหนดระยะเวลาและเงื่อนไขต่าง ๆ ในการว่าจ้างประธานเจ้าหน้าที่บริหาร
  และกรรมการผู้จัดการ รวมถึงผลประโยชน์ตอบแทน
  การสรรหาและเสนอแนะแก่คณะกรรมการธนาคาร
  เพื่อพิจารณาผู้สืบทอดตำแหน่งประธานเจ้าหน้าที่บริหาร และกรรมการผู้จัดการ
  เมื่อถึงคราวจำเป็น

  5. ทบทวนสัดส่วน จำนวน และประสบการณ์ของคณะกรรมการธนาคาร รวมถึง
  ผลประโยชน์ตอบแทนของคณะกรรมการธนาคาร
  และให้ข้อเสนอแนะในการคัดเลือกผู้ที่มีคุณสมบัติเหมาะสมที่จะได้รับการเสนอให้เป็นกรรมการธนาคาร
  เพื่อเสนอขออนุมัติจากที่ประชุมผู้ถือหุ้น

-   คณะกรรมการบริหารความเสี่ยงองค์การ

คณะกรรมการธนาคาร ได้อนุมัติให้เปลี่ยนสถานะของคณะอนุกรรมการบริหารความเสี่ยงองค์การ
เป็น คณะกรรมการบริหารความเสี่ยงองค์การ เมื่อวันที่ 29 เมษายน 2547
มีวาระดำรงตำแหน่งคราวละ 2 ปี ประกอบด้วยกรรมการธนาคาร
และผู้บริหารที่เหมาะสมไม่น้อยกว่า 7 คน โดยในปี 2550 มีสมาชิกจำนวน 11 คน
เป็นกรรมการที่เป็นผู้บริหาร 2 คน กรรมการที่ไม่เป็นผู้บริหาร 1 คน และผู้บริหารธนาคาร 8 คน
ดังรายชื่อต่อไปนี้

1. นายบัณฑูร ล่ำซำ ประธาน

2. ดร.ประสาร ไตรรัตน์วรกุล สมาชิก

3. นางสุจิตพรรณ ล่ำซำ สมาชิก

4. ดร.เพียงใจ พุกกะคุปต์ สมาชิก

5. นายบุญทักษ์ หวังเจริญ* สมาชิก

6. นายศาศวัต วีระปรีย สมาชิก

7. นายธีรนันท์ ศรีหงส์ สมาชิก

8. นายกฤษฎา ล่ำซำ สมาชิก

9. นายสุรศักดิ์ ดุษฎีเมธา สมาชิก

10. นายชาติชาย สุนทรเกียรติ สมาชิก

11. นายประสพสุข ดำรงชิตานนท์ สมาชิก

*ลาออกจากการเป็นพนักงาน มีผลวันที่ 1 มกราคม 2551

คณะกรรมการบริหารความเสี่ยงองค์การมีการประชุมไม่น้อยกว่าเดือนละ 1 ครั้ง โดยในปี 2550
คณะกรรมการบริหารความเสี่ยงองค์การ ได้ประชุมรวม 13 ครั้ง
และมีการรายงานต่อคณะกรรมการธนาคารตามภาระหน้าที่ที่ได้รับมอบหมาย
เพื่อให้มั่นใจว่าธนาคารมีระบบการบริหารความเสี่ยง การเตือนภัยล่วงหน้า
และมีการกำหนดมาตรการป้องกันและจัดการความเสี่ยง
ซึ่งรวมถึงความเสี่ยงที่มีผลต่อการดำเนินงาน และมีการกำกับดูแลการปฏิบัติตามมาตรการที่วางไว้
ตลอดจนการจัดทำรายงานบริหารความเสี่ยง

หน้าที่และความรับผิดชอบของคณะกรรมการบริหารความเสี่ยงองค์การ

คณะกรรมการบริหารความเสี่ยงองค์การมีหน้าที่และความรับผิดชอบตามข้อบังคับคณะกรรมการบริหารความเสี่ยงองค์การ
ซึ่งได้รับอนุมัติจากคณะกรรมการธนาคาร ดังนี้

1. มีอำนาจตัดสินใจในการดำเนินการที่เกี่ยวข้อง
ภายใต้ขอบเขตความรับผิดชอบที่กำหนดไว้ในข้อบังคับคณะกรรมการบริหารความเสี่ยงองค์การ
และมีอำนาจในการเข้าถึงข้อมูลเพื่อการปฏิบัติหน้าที่ที่ได้รับมอบหมาย

2. กำหนดนโยบายการบริหารความเสี่ยงของกลุ่มธุรกิจทางการเงิน
เสนอต่อคณะกรรมการธนาคารเพื่อพิจารณาในเรื่องการบริหารความเสี่ยงโดยรวม ทั้งนี้
ต้องครอบคลุมความเสี่ยงในเรื่องต่าง ๆ เช่น ความเสี่ยงด้านกลยุทธ์ ความเสี่ยงด้านสภาพคล่อง
ความเสี่ยงด้านเครดิต ความเสี่ยงด้านตลาด ความเสี่ยงด้านปฏิบัติการ หรือความเสี่ยงอื่น ๆ
ที่มีนัยสำคัญต่อกลุ่มธุรกิจทางการเงิน

3. กำหนดกลยุทธ์โครงสร้างองค์การและทรัพยากรที่ใช้ในการบริหารความเสี่ยง
ให้สอดคล้องกับนโยบายการบริหารความเสี่ยงของกลุ่มธุรกิจทางการเงิน โดยสามารถวิเคราะห์
ประเมิน วัดผล และติดตามกระบวนการบริหารความเสี่ยงได้อย่างมีประสิทธิผล

4. กำหนดวงเงินสูงสุดตามความเสี่ยงที่กำหนด (Risk Limit) ในมิติต่าง ๆ ที่มีความสำคัญ
เสนอต่อ คณะกรรมการธนาคารเพื่อพิจารณา

5. กำกับดูแล
ทบทวนและให้ข้อเสนอแนะต่อคณะกรรมการธนาคารเกี่ยวกับนโยบายการบริหารความเสี่ยง
วิธีปฏิบัติที่เป็นมาตรฐาน กลยุทธ์และการวัดความเสี่ยงโดยรวม
เพื่อให้มั่นใจได้ว่ากลยุทธ์การบริหารความเสี่ยงได้นำไปปฏิบัติอย่างเหมาะสม

-   กรรมการที่ปรึกษาแก่คณะจัดการ

ที่ประชุมคณะกรรมการธนาคาร และที่ประชุมสามัญผู้ถือหุ้น ครั้งที่ 88 เมื่อวันที่ 4 เมษายน 2543 ได้อนุมัติให้แต่งตั้งกรรมการที่ปรึกษาแก่คณะจัดการ ปัจจุบันประกอบด้วยกรรมการ 5 คน ดังรายชื่อต่อไปนี้

1. นายบรรยงค์ ล่ำซำ

2. พล.ต.อ.เภา สารสิน

3. นายศุกรีย์ แก้วเจริญ

4. ม.ร.ว.ยงสวาสดิ์ กฤดากร

5. ดร.อภิชัย จันทรเสน

หน้าที่และความรับผิดชอบของกรรมการที่ปรึกษาแก่คณะจัดการ

1.  ให้คำปรึกษาแนะนำแก่คณะจัดการ ตามที่คณะกรรมการธนาคารเห็นสมควร

2.  ดูแลให้ธนาคารมีการจัดการและดำเนินกิจการต่าง ๆ อย่างมีประสิทธิภาพ

-   คณะจัดการ

ที่ประชุมคณะกรรมการธนาคาร และโดยมติที่ประชุมสามัญผู้ถือหุ้น ครั้งที่ 88 เมื่อวันที่ 4 เมษายน
2543 ได้อนุมัติจัดตั้งคณะจัดการ โดยในปี 2550 ประกอบไปด้วยสมาชิก 8 คน ดังรายชื่อต่อไปนี้

1. นายบัณฑูร ล่ำซำ ประธาน

2. ดร.ประสาร ไตรรัตน์วรกุล สมาชิก

3. ดร.เพียงใจ พุกกะคุปต์ สมาชิก

4. นายบุญทักษ์ หวังเจริญ* สมาชิก

  5. นายสมเกียรติ ศิริชาติไชย สมาชิก

  6. นายกฤษฎา ล่ำซำ สมาชิก

  7. นายธีรนันท์ ศรีหงส์ สมาชิก

  8. นายศาศวัต วีระปรีย สมาชิก

* ลาออกจากการเป็นพนักงาน มีผลวันที่ 1 มกราคม 2551

คณะจัดการมีการประชุมสัปดาห์ละ 1 ครั้ง โดยในปี 2550 คณะจัดการได้ประชุม รวมทั้งสิ้น 49
ครั้ง และ รายงานต่อคณะกรรมการธนาคาร

หน้าที่และความรับผิดชอบของคณะจัดการ

คณะจัดการมีหน้าที่และความรับผิดชอบตามข้อบังคับคณะจัดการ
ซึ่งได้รับอนุมัติจากคณะกรรมการธนาคาร ดังนี้

1.  จัดการงาน และดำเนินกิจการของธนาคารตามที่คณะกรรมการธนาคารกำหนด
    หรือได้รับอนุมัติจากคณะกรรมการธนาคารให้ดำเนินการเฉพาะกรณี

2. บริหารธุรกิจของธนาคารตามนโยบาย และแผนงานที่กำหนดไว้

3.  ดำเนินการตามที่คณะกรรมการธนาคารมอบอำนาจ
    และตามที่กำหนดในอำนาจดำเนินการของธนาคาร

4.  ประธานคณะจัดการต้องจัดส่งรายงานการประชุมคณะจัดการ
    ให้ที่ประชุมคณะกรรมการธนาคารเพื่อ รับทราบถึงกิจการที่คณะจัดการได้ทำไปแล้ว อย่างไรก็ดี
    เรื่องเกี่ยวกับนโยบายของธนาคาร
    เรื่องที่หากทำไปแล้วจะเกิดการเปลี่ยนแปลงอย่างสำคัญแก่กิจการของธนาคาร
    เรื่องที่จะต้องปฏิบัติตามกฎหมายโดยคณะกรรมการธนาคารเองหรือจะต้องปฏิบัติตามระเบียบของธนาคาร
    และเรื่องที่คณะจัดการเห็นสมควรเสนอเพื่ออนุมัติเป็นรายเรื่อง
    หรือตามหลักเกณฑ์ที่คณะกรรมการธนาคารกำหนด
    ให้เสนอเพื่อรับอนุมัติจากคณะกรรมการธนาคารก่อน

5.  ดำเนินกิจกรรมตามที่กำหนด
    เพื่อบริหารธนาคารให้ประสบความสำเร็จบรรลุเป้าหมายของธนาคาร ซึ่งรวมถึง

    1.  จัดทำและสอบทานวัตถุประสงค์เชิงกลยุทธ์
        แผนทางการเงินและนโยบายที่สำคัญของธนาคาร
        และนำเสนอต่อคณะกรรมการธนาคารเพื่อพิจารณาอนุมัติ

    2.  พิจารณากลั่นกรองแผนธุรกิจประจำปี งบประมาณค่าใช้จ่ายประเภททุน
        เป้าหมายการปฏิบัติงาน รวมถึงสิ่งที่ต้องริเริ่มต่าง ๆ ที่สำคัญ เพื่อให้บรรลุเป้าหมาย
        รวมถึง โครงการที่มีค่าใช้จ่ายประเภททุนที่เกินวงเงินที่คณะกรรมการธนาคารกำหนด
        และนำเสนอต่อคณะกรรมการธนาคารเพื่อพิจารณาอนุมัติ

    3.  พิจารณาและอนุมัติในเรื่องต่าง ๆ ตามที่กำหนดไว้ในอำนาจดำเนินการ
        หรือได้รับมอบอำนาจจากคณะกรรมการธนาคาร

    4.  พิจารณาทบทวนอำนาจดำเนินการในเรื่องต่าง ๆ
        ตามที่กำหนดไว้ในตารางการมอบอำนาจและ
        นำเสนอต่อคณะกรรมการธนาคารเพื่อพิจารณาอนุมัติ

    5.  จัดการและสร้างสมดุลระหว่างวัตถุประสงค์ในระยะสั้นและวัตถุประสงค์ในระยะยาว

    6.  พัฒนาและดูแลทรัพยากรบุคคลให้ดำเนินไปตามกลยุทธ์ด้านทรัพยากรบุคคล
        ที่คณะกรรมการทรัพยากรบุคคลและกำหนดอัตราค่าตอบแทนได้ให้ความเห็นชอบไว้

    7.  พิจารณาแต่งตั้ง
        ติดตามและประเมินผลการปฏิบัติงานของผู้บริหารฝ่ายงานลงมาถึงพนักงานระดับกลาง
        และจัดหาผู้สืบทอดการดำรงตำแหน่ง

    8.  ติดตามและรายงานต่อคณะกรรมการธนาคารเกี่ยวกับผลการดำเนินงานของธนาคาร
        และความก้าวหน้าในการดำเนินการเพื่อให้บรรลุวัตถุประสงค์ของธนาคาร

    9.  ติดตามการปฏิบัติงานของพนักงานทุกระดับเกี่ยวกับการบริหารจัดการความเสี่ยงตามแนวทางที่ธนาคารกำหนด
        รวมทั้ง ประสิทธิผลของการควบคุมภายใน และการปฏิบัติตามกฎหมาย ระเบียบ
        และนโยบายที่เกี่ยวข้อง

    10. สอบทานกิจกรรมหรือผลิตภัณฑ์ที่ริเริ่มใหม่ที่สำคัญ และนำเสนอต่อคณะกรรมการธนาคาร
        เพื่อพิจารณาติดตามและอนุมัติ

    11. ติดต่อสื่อสารกับผู้มีส่วนได้เสียภายนอกองค์การ ตามความจำเป็นในแต่ละครั้ง
        ตามอำนาจที่ได้รับมอบหมาย

-   คณะอนุกรรมการธนาคาร

คณะอนุกรรมการธนาคารมีหน้าที่ในการพิจารณาและจัดการในเรื่องต่าง ๆ ภายในธนาคาร
ให้เป็นไปด้วยความถูกต้อง เหมาะสม มีประสิทธิภาพและประสิทธิผลสูงสุดต่อธนาคาร

ธนาคารได้พิจารณาทบทวนและได้อนุมัติให้มีคณะอนุกรรมการคณะต่าง ๆ ซึ่งปัจจุบันประกอบไปด้วย 9
คณะ ดังนี้

1.  คณะอนุกรรมการเทคโนโลยีสารสนเทศ

2.  คณะอนุกรรมการบริหารสินทรัพย์และหนี้สิน

3.  คณะอนุกรรมการแก้ไขและปรับปรุงโครงสร้างหนี้บรรษัทและผู้ประกอบการขนาดกลาง

4.  คณะอนุกรรมการแก้ไขและปรับปรุงโครงสร้างหนี้ลูกค้าบุคคลและผู้ประกอบการ

5.  คณะอนุกรรมการพิจารณาจำหน่ายทรัพย์สินรอการขาย

6.  คณะอนุกรรมการโครงสร้างพื้นฐานข้อมูล

7.  คณะอนุกรรมการพิจารณากำหนดราคาผลิตภัณฑ์ลูกค้าธุรกิจ

8.  คณะอนุกรรมการพิจารณากำหนดราคาผลิตภัณฑ์ลูกค้าบุคคลและเครือข่ายบริการ

9.  คณะอนุกรรมการนโยบายเครดิต

-   ผู้บริหาร

ณ วันที่ 31 ธันวาคม 2550 ธนาคารมีผู้บริหารซึ่งมิใช่กรรมการธนาคาร ดังนี้

1. ดร.เพียงใจ พุกกะคุปต์ รองกรรมการผู้จัดการ

2. นายบุญทักษ์ หวังเจริญ* รองกรรมการผู้จัดการ

3. นายสมเกียรติ ศิริชาติไชย รองกรรมการผู้จัดการ

4. นายปรีดี ดาวฉาย รองกรรมการผู้จัดการ

5. นายธีรนันท์ ศรีหงส์ รองกรรมการผู้จัดการ

6. นายกฤษฎา ล่ำซำ รองกรรมการผู้จัดการ

7. นายศาศวัต วีระปรีย รองกรรมการผู้จัดการ

8. นายเมธี ภัทรากรกุล ผู้ช่วยกรรมการผู้จัดการ (สายงานการเงินและควบคุม)

9. นายประสพสุข ดำรงชิตานนท์ ผู้ช่วยกรรมการผู้จัดการ (สายงานการเงินและควบคุม)

10. นางสิริลักษณ์ รัตนไชย ผู้บริหารฝ่ายวางแผนการเงิน

11 นางสาววาสนา สุระกิจ ผู้บริหารฝ่ายจัดการบัญชี

* ลาออกจากการเป็นพนักงาน มีผลวันที่ 1 มกราคม 2551

หมายเหตุ รายละเอียดเกี่ยวกับวุฒิการศึกษาสูงสุด
ประสบการณ์การทำงานของผู้บริหารได้แสดงในเอกสารแนบ 1

 การสรรหากรรมการและผู้บริหาร

-   การสรรหากรรมการ

ธนาคารได้แต่งตั้งคณะกรรมการทรัพยากรบุคคลและกำหนดอัตราค่าตอบแทนทำหน้าที่คณะกรรมการสรรหา
พิจารณาคัดเลือกและกลั่นกรองบุคคลที่ได้รับการเสนอชื่อ
เพื่อการคัดเลือกและเสนอแต่งตั้งให้ดำรงตำแหน่งกรรมการ ประธานเจ้าหน้าที่บริหาร
และกรรมการผู้จัดการ โดยคำนึงถึงสัดส่วน จำนวน และองค์ประกอบของคณะกรรมการที่เหมาะสม
และเป็นไปตามข้อกำหนดกฎหมายที่เป็นหลักการเบื้องต้น
ข้อบังคับของธนาคารและหลักการกำกับดูแลกิจการที่ดี ดังนี้

1.  พิจารณาจากบุคคลที่มีคุณสมบัติเบื้องต้นตามที่ธนาคารกำหนดและไม่มีลักษณะต้องห้าม
    ในการแต่งตั้งให้เป็นกรรมการธนาคารพาณิชย์หรือบริษัทหลักทรัพย์
    ตามหลักเกณฑ์ของธนาคารแห่งประเทศไทย
    สำนักงานคณะกรรมการกำกับหลักทรัพย์และตลาดหลักทรัพย์ และหน่วยงานทางการที่เกี่ยวข้อง

2.  สอบทานตามแบบสอบถามคุณสมบัติของกรรมการของธนาคารพาณิชย์ตามกฎหมายที่เกี่ยวข้อง

3.  ต้องมีคุณสมบัติ ทักษะ ความรู้ ความสามารถ ประสบการณ์เบื้องต้นที่ธนาคารกำหนด

ทั้งนี้ ธนาคารเปิดโอกาสให้ผู้ถือหุ้นสามารถเสนอชื่อบุคคล
เพื่อรับการพิจารณาคัดเลือกเพื่อเสนอแต่งตั้งเป็นกรรมการ
ในการประชุมสามัญผู้ถือหุ้นได้ตามหลักเกณฑ์ที่ธนาคารกำหนด
โดยคณะกรรมการทรัพยากรบุคคลและกำหนดอัตราค่าตอบแทน
อาจเสนอให้คณะกรรมการธนาคารจัดตั้งคณะกรรมการเฉพาะกิจ ซึ่งประกอบด้วย กรรมการธนาคาร
หรือบุคคลภายนอก เพื่อทำหน้าที่สรรหากรรมการได้ และในกรณีที่ผลการคัดเลือก
ไม่มีบุคคลที่เหมาะสม จะดำเนินกระบวนการสรรหา รับการเสนอชื่อบุคคลที่มีคุณสมบัติใหม่

สำหรับการคัดเลือกกรรมการอิสระ
คณะกรรมการทรัพยากรบุคคลและกำหนดอัตราค่าตอบแทนจะพิจารณาคัดเลือกบุคคลที่มีคุณสมบัติและไม่มีลักษณะต้องห้ามตามข้อกำหนดของธนาคารแห่งประเทศไทยและหน่วยงาน
ทางการอื่นที่กำกับดูแลธนาคาร โดยมีคุณสมบัติเป็นกรรมการอิสระตามที่ธนาคารกำหนด
และเสนอแนะต่อ คณะกรรมการธนาคาร
เพื่อนำชื่อเสนอต่อที่ประชุมสามัญผู้ถือหุ้นเลือกตั้งเป็นรายบุคคล
ภายหลังจากที่ประชุมผู้ถือหุ้นได้อนุมัติแต่งตั้งกรรมการแล้ว
หน่วยงานที่รับผิดชอบจะดำเนินการจดทะเบียนเปลี่ยนแปลงกรรมการ
และหรือรายงานต่อหน่วยงานทางการที่เกี่ยวข้องภายในเวลาที่กำหนด

-   การสรรหาผู้บริหาร

ฝ่ายจัดการทำหน้าที่พิจารณาคัดเลือกและกลั่นกรองบุคคลที่มีคุณสมบัติเหมาะสมที่จะได้รับการแต่งตั้งให้ดำรงตำแหน่งผู้บริหารในระดับผู้ช่วยกรรมการผู้จัดการขึ้นไป
เพื่อเสนอต่อคณะกรรมการทรัพยากรบุคคลและกำหนดอัตราค่าตอบแทน
และขออนุมัติต่อคณะกรรมการธนาคาร
สำหรับการแต่งตั้งผู้บริหารในระดับต่ำกว่าผู้ช่วยกรรมการผู้จัดการ ผู้บริหารสายงาน
ร่วมกับฝ่ายบริหารงานทรัพยากรบุคคลจะพิจารณาคัดเลือกกลั่นกรอง และอนุมัติโดยกรรมการผู้จัดการ
หรือประธานเจ้าหน้าที่บริหาร

 ค่าตอบแทนของกรรมการและผู้บริหาร

ธนาคารได้กำหนดนโยบายค่าตอบแทนกรรมการไว้อย่างชัดเจนและโปร่งใส
มีคณะกรรมการทรัพยากรบุคคลและกำหนดอัตราค่าตอบแทนทำหน้าที่ทบทวน
โดยพิจารณาถึงความเหมาะสม และสอดคล้องกับภาระและความรับผิดชอบของกรรมการ
สถานะทางการเงินของธนาคาร
และอยู่ในระดับที่เทียบเคียงกับอัตราค่าตอบแทนของธนาคารพาณิชย์อื่น

ค่าตอบแทนผู้บริหารเป็นไปตามนโยบายและหลักเกณฑ์ที่คณะกรรมการธนาคารกำหนด
ซึ่งเชื่อมโยงกับผลการดำเนินงานของธนาคารและผลการปฏิบัติงานรายบุคคล
โดยคณะกรรมการทรัพยากรบุคคลและกำหนดอัตราค่าตอบแทนเป็นผู้พิจารณา
และนำเสนอจำนวนค่าตอบแทนที่เหมาะสมต่อคณะกรรมการธนาคารเพื่อพิจารณา

ที่ประชุมสามัญผู้ถือหุ้น ครั้งที่ 95 เมื่อวันที่ 5 เมษายน 2550 ได้อนุมัติอัตราค่าตอบแทนกรรมการ
และ เงินบำเหน็จ
โดยกรรมการที่ได้รับมอบหมายให้เป็นกรรมการในคณะกรรมการชุดย่อยได้รับค่าตอบแทนเพิ่มตามภาระหน้าที่ความรับผิดชอบที่เพิ่มขึ้นในอัตราเท่ากับค่าตอบแทนปี
2549 โดยรายละเอียดค่าตอบแทนของกรรมการและผู้บริหาร ประกอบด้วย

-   ค่าตอบแทนที่เป็นตัวเงิน

1. ค่าตอบแทนกรรมการ : ในรอบปี 2550 คณะกรรมการ รวม 17 คน
ได้รับค่าตอบแทนในฐานะกรรมการธนาคาร กรรมการที่ปรึกษาแก่คณะจัดการ กรรมการตรวจสอบ
กรรมการกำกับดูแลกิจการ กรรมการทรัพยากรบุคคลและกำหนดอัตราค่าตอบแทน
ที่ปรึกษากฎหมายของธนาคาร รวมถึงเงินบำเหน็จ ในอัตราร้อยละ 0.5 ของเงินปันผล
เป็นจำนวนเงินรวมทั้งสิ้น 57,396,310 บาท

2.  ค่าตอบแทนของที่ปรึกษาคณะกรรมการ : เป็นจำนวนเงินทั้งสิ้น 1,689,600 บาท

3. ค่าตอบแทนผู้บริหาร : ผู้บริหารระดับรองกรรมการผู้จัดการขึ้นไป รวมทั้งสิ้น 9 คน
ได้รับผลประโยชน์ตอบแทน รวมเงินเดือน ค่าครองชีพ บำเหน็จพิเศษ และโบนัสจากธนาคาร
ในรอบปี 2550 เป็นจำนวนเงินรวมทั้งสิ้น 128,711,900 บาท

ผลประโยชน์ตอบแทนที่กรรมการได้รับจากธนาคารในรอบปีบัญชี 2550

นายบรรยงค์ ล่ำซำ มีผลประโยชน์ตอบแทนในฐานะประธานกรรมการ
และกรรมการที่ปรึกษาแก่คณะจัดการ เป็นจำนวนเงิน 7,128,000 บาท และเงินบำเหน็จ จำนวน
2,480,730 บาท

พล.ต.อ. เภา สารสิน มีผลประโยชน์ตอบแทนในฐานะรองประธานกรรมการ
และกรรมการที่ปรึกษาแก่คณะจัดการ เป็นจำนวนเงิน 5,322,000 บาท
ประธานกรรมการกำกับดูแลกิจการ เป็นจำนวนเงิน 396,000 บาท และเงินบำเหน็จ จำนวน
1,860,545 บาท

นายบัณฑูร ล่ำซำ มีผลประโยชน์ตอบแทนในฐานะกรรมการ เป็นจำนวนเงิน 924,000 บาท
และเงินบำเหน็จ จำนวน 1,240,360 บาท

ดร. ประสาร ไตรรัตน์วรกุล มีผลประโยชน์ตอบแทนในฐานะกรรมการ เป็นจำนวนเงิน 924,000
บาท และเงินบำเหน็จ จำนวน 1,240,360 บาท

นายศุกรีย์ แก้วเจริญ มีผลประโยชน์ตอบแทนในฐานะกรรมการและกรรมการที่ปรึกษาแก่คณะจัดการ
เป็นจำนวนเงิน 2,124,000 บาท กรรมการกำกับดูแลกิจการ เป็นจำนวนเงิน 264,000 บาท
และเงินบำเหน็จ จำนวน 1,240,360 บาท

ม.ร.ว. สฤษดิคุณ กิติยากร มีผลประโยชน์ตอบแทนในฐานะกรรมการ เป็นจำนวนเงิน 924,000
บาท ประธานกรรมการตรวจสอบ เป็นจำนวนเงิน 792,000 บาท และเงินบำเหน็จ จำนวน
1,240,360 บาท

ม.ร.ว. ยงสวาสดิ์ กฤดากร
มีผลประโยชน์ตอบแทนในฐานะกรรมการและกรรมการที่ปรึกษาแก่คณะจัดการ เป็นจำนวนเงิน
2,724,000 บาท กรรมการทรัพยากรบุคคลและกำหนดอัตราค่าตอบแทน เป็นจำนวนเงิน 264,000
บาท และเงินบำเหน็จ จำนวน 1,240,360 บาท

นายสมชาย บุลสุข มีผลประโยชน์ตอบแทนในฐานะกรรมการ เป็นจำนวนเงิน 924,000 บาท
กรรมการตรวจสอบ เป็นจำนวนเงิน 660,000 บาทและเงินบำเหน็จ จำนวน 1,240,360 บาท

นางสุจิตพรรณ ล่ำซำ มีผลประโยชน์ตอบแทนในฐานะกรรมการ เป็นจำนวนเงิน 924,000 บาท
และ เงินบำเหน็จ จำนวน 1,240,360 บาท

ศ. คุณหญิง สุชาดา กีระนันทน์ มีผลประโยชน์ตอบแทนในฐานะกรรมการ เป็นจำนวนเงิน 924,000
บาท กรรมการตรวจสอบ เป็นจำนวนเงิน 660,000 บาท และเงินบำเหน็จ จำนวน 1,240,360
บาท

ศ. ดร. ยงยุทธ ยุทธวงศ์ ¹ มีผลประโยชน์ตอบแทน เป็นเงินบำเหน็จ จำนวน 426,355 บาท

ดร. อภิชัย จันทรเสน มีผลประโยชน์ตอบแทนในฐานะกรรมการ และที่ปรึกษากฎหมาย
เป็นจำนวนเงิน 4,884,000 บาท และเงินบำเหน็จ จำนวน 1,240,360 บาท

Mr. Charles L. Coltman, lll มีผลประโยชน์ตอบแทนในฐานะกรรมการ เป็นจำนวนเงิน
924,000 บาท และ เงินบำเหน็จ จำนวน 1,240,360 บาท

Ms. Elizabeth Sam มีผลประโยชน์ตอบแทนในฐานะกรรมการ เป็นจำนวนเงิน 924,000 บาท
กรรมการตรวจสอบ เป็นจำนวนเงิน 660,000 บาท และเงินบำเหน็จ จำนวน 1,240,360 บาท

นายฉายศักดิ์ แสง-ชูโต มีผลประโยชน์ตอบแทนในฐานะกรรมการ เป็นจำนวนเงิน 924,000 บาท
กรรมการทรัพยากรบุคคลและกำหนดอัตราค่าตอบแทน เป็นจำนวนเงิน 264,000 บาท
กรรมการกำกับดูแลกิจการ เป็นจำนวนเงิน 264,000 บาท และเงินบำเหน็จ จำนวน 1,240,360
บาท

ดร. ชวินท์ ธัมมนันท์กุล มีผลประโยชน์ตอบแทนในฐานะกรรมการ เป็นจำนวนเงิน 924,000 บาท
ประธานกรรมการทรัพยากรบุคคลและกำหนดอัตราค่าตอบแทน เป็นจำนวนเงิน 396,000 บาท
และเงินบำเหน็จ จำนวน 1,240,360 บาท

ศ.ดร.ไพรัช ธัชยพงษ์ ² มีผลประโยชน์ตอบแทนในฐานะกรรมการ เป็นจำนวนเงิน 462,000 บาท

หมายเหตุ : ⁽¹⁾ ศาสตราจารย์ ดร.ยงยุทธ ยุทธวงศ์ ลาออกจากการเป็นกรรมการ เมื่อวันที่ 8
ตุลาคม 2549 และได้รับเงินบำเหน็จจากการจ่ายเงินปันผล สำหรับผลการดำเนินงานงวดหลังของปี
2549 ตามระยะเวลาการดำรงตำแหน่งกรรมการ

⁽²⁾ ศ.ดร.ไพรัช ธัชยพงษ์ ได้รับแต่งตั้งเป็นกรรมการธนาคาร เมื่อวันที่ 28 มิถุนายน 2550

-   ค่าตอบแทนอื่น

1. ค่าตอบแทนกรรมการ : ไม่มี

2. ค่าตอบแทนของที่ปรึกษาคณะกรรมการ : ไม่มี

3. ค่าตอบแทนผู้บริหาร : ที่ประชุมวิสามัญผู้ถือหุ้น ครั้งที่ 1/2542
ของธนาคารได้มีมติอนุมัติให้ธนาคารออกและเสนอขายใบสำคัญแสดงสิทธิที่จะซื้อหุ้นสามัญของธนาคาร
จำนวน 50,000,000 หน่วย ให้แก่พนักงานของธนาคาร ยกเว้นพนักงานที่เป็นกรรมการ
ภายในระยะเวลาโครงการ 3 ปี
โดยคณะผู้รับมอบอำนาจจากผู้ถือหุ้นหรือบุคคลที่ได้รับมอบหมายจากคณะผู้รับมอบอำนาจจากผู้ถือหุ้น
จะเป็นผู้พิจารณาจัดสรรจำนวนใบสำคัญแสดงสิทธิในแต่ละโครงการให้กับพนักงาน
โดยพิจารณาตามความสามารถ และศักยภาพของพนักงานแต่ละราย และพิจารณาจัดสรรจำนวน
ใบสำคัญแสดงสิทธิในแต่ละโครงการ

ใบสำคัญแสดงสิทธิดังกล่าวเป็นชนิดระบุชื่อผู้ถือและห้ามเปลี่ยนมือ มีราคาเสนอขายหน่วยละ 0 บาท
(ศูนย์บาท) ใบสำคัญแสดงสิทธิ 1 หน่วยมีสิทธิซื้อหุ้นสามัญได้ 1 หุ้น ในราคา 30 บาท
มูลค่าที่ตราไว้หุ้นละ 10 บาท ธนาคารได้ขออนุมัติเสนอขายใบสำคัญแสดงสิทธิในโครงการที่ 1
จำนวน 18,500,000 หน่วย โครงการที่ 2 จำนวน 5,000,000 หน่วย
โดยมีผู้ถือใบสำคัญแสดงสิทธิซื้อหุ้นสามัญที่ใช้สิทธิแล้วในโครงการที่ 1 จำนวน 12,848,720 หน่วย
และโครงการที่ 2 จำนวน 2,911,580 หน่วย

ธนาคารได้ขออนุมัติเสนอขายใบสำคัญแสดงสิทธิในโครงการที่ 3 ซึ่งเป็นครั้งสุดท้ายของโครงการ
จำนวน 26,500,000 หน่วย โดยจัดสรรให้แก่พนักงานในเดือนธันวาคม 2545 จำนวน
26,490,560 หน่วย ซึ่งสามารถใช้สิทธิได้ครั้งแรกในวันที่ 30 ธันวาคม 2546
และครั้งสุดท้ายในวันที่ 30 ธันวาคม 2550 โดยการเสนอขายใบสำคัญแสดงสิทธิในโครงการที่ 3 นี้
ได้มีการเปลี่ยนแปลงข้อกำหนดและเงื่อนไขของโครงการตามมติที่ประชุมผู้ถือหุ้น ครั้งที่ 90
เมื่อวันพุธที่ 3 เมษายน 2545 ที่ผ่านมา 2 ประการคือ

1.  ปรับราคาการใช้สิทธิจากเดิมหุ้นละ 30 บาท เป็นราคาตลาดเฉลี่ยถ่วงน้ำหนัก 5
    วันทำการก่อนวันเสนอขาย ซึ่งเท่ากับ 27.82 บาท ต่อหุ้น

2.  ปรับกำหนดการใช้สิทธิจากเดิมปีละ 2 ครั้ง เป็นปีละ 4 ครั้ง
    ในระหว่างอายุของใบสำคัญแสดงสิทธิฯ ณ วันทำการสุดท้ายของเดือนมีนาคม มิถุนายน
    กันยายน และธันวาคม

ผู้บริหารของธนาคารได้รับการจัดสรรใบสำคัญแสดงสิทธิฯ โครงการที่ 3 คิดเป็นร้อยละ 11.28
ของจำนวน ใบสำคัญแสดงสิทธิฯ ที่จัดสรร โดย ณ วันที่ 31 ธันวาคม 2550
มีผู้ถือใบสำคัญแสดงสิทธิซื้อหุ้นสามัญ ที่ใช้สิทธิแล้วในโครงการที่ 3 จำนวน 24,405,176 หน่วย
รวมใบสำคัญแสดงสิทธิซื้อหุ้นสามัญ ที่ใช้สิทธิแล้วทั้ง 3 โครงการ จำนวนทั้งสิ้น 40,165,476 หน่วย

นอกจากนั้น ในปี 2550 ธนาคารได้จ่ายเงินสมทบกองทุนสำรองเลี้ยงชีพ
ที่สมทบให้ผู้บริหารระดับรองกรรมการผู้จัดการขึ้นไป รวมทั้งสิ้น 9 คน เป็นเงินรวมทั้งสิ้น
3,402,000 บาท

ธนาคารได้จัดตั้งกองทุนสำรองเลี้ยงชีพ ตามพระราชบัญญัติกองทุนสำรองเลี้ยงชีพ พ.ศ. 2530
และเข้าเป็นกองทุนจดทะเบียนโดยได้รับอนุมัติจากกระทรวงการคลัง เมื่อวันที่ 16 สิงหาคม
พ.ศ.2537 และใช้ชื่อว่า “กองทุนสำรองเลี้ยงชีพ พนักงาน บมจ.ธนาคารกสิกรไทย
ซึ่งจดทะเบียนแล้ว” โดยธนาคารตกลงจ่ายเงิน สมทบ
และพนักงานซึ่งเป็นสมาชิกของกองทุนฯตกลงจ่ายเงินสะสมเข้ากองทุนฯ ตามข้อบังคับกองทุนฯ ดังนี้

+----------------------------------+-----------------------------------+
| ส่วนของสมาชิก                      | ส่วนของธนาคาร                      |
+----------------------------------+-----------------------------------+
| การสมัครเข้าเป็นสมาชิก               | การจ่ายเงินสมทบ                     |
|                                  | ธนาคาร                            |
| - เมื่อได้รับการบรรจุเป็นพนักงานธนาคาร  | กำหนดจ่ายเงินสมทบให้กับสมาชิกตามอายุงาน |
|                                  | ดังนี้                               |
| การจ่ายเงินสะสม มี 2 วิธีให้เลือก ได้แก่  |                                   |
|                                  | - อายุงานเริ่มบรรจุ – 10 ปี สมทบ ร้อยละ |
| วิธีที่ 1 จ่ายเงินสะสมตามอายุงาน ดังนี้    | 3.0                               |
|                                  |                                   |
| - อายุงานเริ่มบรรจุ – 10 ปี สะสม      | - อายุงานมากกว่า 10 ปี – 15 ปี        |
| ร้อยละ 3.0                        | สมทบร้อยละ 3.5                     |
|                                  |                                   |
| - อายุงานมากกว่า 10 ปี – 15 ปี สะสม  | - อายุงานมากกว่า 15 ปี – 20 ปี สมทบ   |
| ร้อยละ 3.5                        | ร้อยละ 4.0                         |
|                                  |                                   |
| - อายุงานมากกว่า 15 ปี – 20 ปี สะสม  | - อายุงานมากกว่า 20 ปีขึ้นไป สมทบ      |
| ร้อยละ 4.0                        | ร้อยละ 4.5                         |
|                                  |                                   |
| - อายุงานมากกว่า 20 ปีขึ้นไป สะสม     |                                   |
| ร้อยละ 4.5                        |                                   |
|                                  |                                   |
| วิธีที่ 2 จ่ายเงินสะสมร้อยละ 3.0        |                                   |
| อัตราเดียว                         |                                   |
+----------------------------------+-----------------------------------+

สมาชิกจะได้เงินสะสมของตน พร้อมทั้งเงินสมทบของธนาคาร
ตลอดจนผลประโยชน์ของเงินทั้งสองจำนวน เมื่อพ้นสภาพจากการเป็นพนักงาน
ยกเว้นกรณีพ้นสภาพด้วยเหตุสมาชิกถูกเลิกจ้างโดยไม่จ่ายค่าชดเชย
จะไม่ได้รับเงินสมทบและผลประโยชน์ในส่วนของธนาคาร

ในปี 2550 สมาชิกได้จ่ายเงินสะสม เข้ากองทุนสำรองเลี้ยงชีพ เป็นเงินทั้งสิ้น 178,120,596.27
บาท และธนาคารจ่ายเงินสมทบเข้ากองทุนฯ เป็นเงินทั้งสิ้น 188,136,314.58 บาท รวมเป็นเงิน
366,256,904.85 บาท
(สามร้อยหกสิบหกล้านสองแสนห้าหมื่นหกพันเก้าร้อยสี่บาทแปดสิบห้าสตางค์)

 การกำกับดูแลกิจการ

-   สิทธิของผู้ถือหุ้น

คณะกรรมการธนาคารตระหนัก และให้ความสำคัญถึงสิทธิของผู้ถือหุ้นของธนาคาร
ซึ่งสิทธิพื้นฐานที่ผู้ถือหุ้นได้รับโดยเท่าเทียมตามที่กำหนดไว้ในข้อบังคับของธนาคารและกฎหมายที่เกี่ยวข้อง
ได้แก่ สิทธิในการเข้าร่วมประชุมผู้ถือหุ้น
สิทธิในการมอบฉันทะให้บุคคลอื่นเข้าประชุมและออกเสียงลงคะแนนแทน
สิทธิในการออกเสียงลงคะแนนเพื่อแต่งตั้งหรือถอดถอนกรรมการเป็นรายบุคคล
สิทธิในการออกเสียงลงคะแนนแต่งตั้งและกำหนดสินจ้างผู้สอบบัญชี
สิทธิในการออกเสียงลงคะแนนในกิจการต่าง ๆ ที่สำคัญ สิทธิในการรับเงินปันผล
สิทธิในการแสดงความคิดเห็น และซักถามในการประชุมผู้ถือหุ้น
และสิทธิที่จะได้รับสารสนเทศอย่างเพียงพอและทันเวลา เป็นต้น

นอกจากสิทธิขั้นพื้นฐานข้างต้นแล้ว ธนาคารให้ความสำคัญในการเปิดเผยข้อมูลข่าวสารที่ถูกต้อง
ครบถ้วน ทันเวลา และโปร่งใสแก่ผู้ถือหุ้น
โดยมีการเปิดเผยข้อมูลข่าวสารที่สำคัญบนเว็บไซต์ของธนาคารซึ่งมีสามภาษา ได้แก่ ภาษาไทย
ภาษาอังกฤษ และภาษาจีน และผ่านสื่อมวลชนอย่างสม่ำเสมอ
เพื่อให้ผู้ถือหุ้นได้รับทราบข้อมูลข่าวสารอย่างทั่วถึง และในปี 2550
คณะกรรมการธนาคารได้ดำเนินการเพื่อเป็นการอำนวยความสะดวก และส่งเสริมสิทธิของผู้ถือหุ้น
ดังนี้

1. เปิดเผยมติที่ประชุมคณะกรรมการธนาคาร ครั้งที่ 2/2550 เมื่อวันที่ 22 กุมภาพันธ์ 2550
ซึ่งมีมติกำหนดให้จัดการประชุมสามัญผู้ถือหุ้นประจำปี 2550 ในวันที่ 5 เมษายน 2550
ในเว็บไซต์ของตลาดหลักทรัพย์แห่งประเทศไทย ตั้งแต่วันที่มีมติกำหนดวันประชุม

2. ก่อนวันประชุมสามัญผู้ถือหุ้น ธนาคารจัดส่งหนังสือเชิญประชุมให้แก่ผู้ถือหุ้น ซึ่งมีวัน เวลา
สถานที่จัดประชุม แผนที่ของสถานที่จัดประชุม
และรายละเอียดระเบียบวาระการประชุมอย่างครบถ้วน เพียงพอ ตามกฎหมาย
ข้อกำหนดของตลาดหลักทรัพย์แห่งประเทศไทย และข้อบังคับของธนาคาร โดยแนบหนังสือมอบฉันทะ
และเอกสารประกอบวาระการประชุม
รวมทั้งข้อบังคับของธนาคารในส่วนที่เกี่ยวข้องกับการประชุมผู้ถือหุ้น
ให้แก่ผู้ถือหุ้นได้พิจารณาล่วงหน้าก่อนการประชุม มากกว่า 14 วัน
โดยมีรายละเอียดของวาระการประชุมอย่างเพียงพอที่จะใช้ประกอบการตัดสินใจลงคะแนนในวาระต่าง
ๆ และในแต่ละวาระจะระบุอย่างชัดเจนว่า เป็นเรื่องเสนอเพื่อทราบ หรือเพื่อพิจารณา รวมทั้ง
มีความเห็นของคณะกรรมการเพียงพอและชัดเจนที่จะให้ผู้ถือหุ้นตัดสินใจในการใช้สิทธิออกเสียงได้
และเปิดเผยในเว็บไซต์ของธนาคาร ล่วงหน้า 30 วันก่อนวันประชุม
เพื่อให้ผู้ถือหุ้นได้รับทราบข้อมูลได้โดยสะดวกและรวดเร็ว
ซึ่งเป็นข้อมูลเหมือนกับที่ธนาคารจะส่งให้ผู้ถือหุ้นในรูปแบบเอกสาร
และยังได้ประกาศลงในหนังสือพิมพ์รายวันภาษาไทย เรื่องคำบอกกล่าวเรียกประชุมสามัญผู้ถือหุ้น
ติดต่อกันไม่น้อยกว่า 3 วันและก่อนวันประชุมไม่น้อยกว่า 3 วัน นอกจากนี้
ธนาคารได้จัดทำหนังสือเชิญประชุมและเอกสารประกอบการประชุมเป็นภาษาอังกฤษ
และเผยแพร่ในเว็บไซต์ของธนาคาร เพื่ออำนวยความสะดวกแก่ผู้ถือหุ้นต่างชาติด้วย

ในการเข้าร่วมการประชุมผู้ถือหุ้น
ธนาคารได้แจ้งรายละเอียดเอกสารหลักฐานที่จำเป็นที่ผู้ถือหุ้นต้องนำมาแสดงให้ครบถ้วนเพื่อรักษาสิทธิในการเข้าร่วมประชุม
และแนบหนังสือมอบฉันทะตามแบบที่กระทรวงพาณิชย์กำหนด และรายชื่อกรรมการที่เป็นอิสระ
ประธานกรรมการ ประธานเจ้าหน้าที่บริหาร กรรมการผู้จัดการ หรือบุคคลใด ๆ
เพื่อให้ผู้ถือหุ้นที่ประสงค์จะมอบฉันทะให้ผู้อื่นมาประชุมแทนได้เลือกที่จะมอบฉันทะให้
เข้าประชุมและลงคะแนนเสียงแทนได้

3. ในวันประชุมผู้ถือหุ้น
ธนาคารเปิดให้ผู้ถือหุ้นสามารถลงทะเบียนเข้าร่วมประชุมได้ล่วงหน้าก่อนเวลาประชุมอย่างน้อย 1
ชั่วโมง และได้อำนวยความสะดวกแก่ผู้ถือหุ้นก่อนการประชุม อาทิ
จัดเตรียมสถานที่และเจ้าหน้าที่ต้อนรับ จัดเจ้าหน้าที่ลงทะเบียนในจำนวนที่เหมาะสม มีการนำระบบ
Barcode มาใช้ในการลงทะเบียน
เพื่อให้การลงทะเบียนของผู้ถือหุ้นและผู้รับมอบฉันทะแต่ละรายที่เข้าร่วมประชุม
เป็นไปอย่างสะดวกรวดเร็ว พร้อมทั้งจัดพิมพ์บัตรลงคะแนนในแต่ละวาระให้แก่ผู้ถือหุ้น

4. ก่อนเริ่มการประชุมผู้ถือหุ้นของธนาคาร ประธานกรรมการได้ชี้แจงวิธีการลงคะแนน และวิธีการนับคะแนนอย่างชัดเจน ซึ่งการลงคะแนนและนับคะแนนเสียงเป็นไปอย่างเปิดเผย โดยการออกเสียงลงคะแนนธนาคาร จะนับ 1 หุ้น เป็น 1 เสียง และถือเสียงข้างมากเป็นมติ ยกเว้นกรณีการลงมติที่กำหนดให้ถือคะแนนเสียงไม่น้อยกว่าสองในสามของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนน หรือการลงมติที่กำหนดให้ถือคะแนนเสียงไม่น้อยกว่าสามในสี่ของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง ลงคะแนน ซึ่งเป็นไปตามที่ระบุไว้ในข้อบังคับของธนาคาร และตามกฎหมาย

ในการประชุมสามัญผู้ถือหุ้นครั้งที่ 95 ที่ผ่านมา ประธานกรรมการได้ทำหน้าที่ประธานในที่ประชุม
และมีประธานเจ้าหน้าที่บริหาร กรรมการผู้จัดการ ประธานคณะกรรมการชุดย่อยทุกชุด
และกรรมการเข้าร่วมประชุมทั้งสิ้น 14 คน คือ

  1. นายบรรยงค์ ล่ำซำ ประธานกรรมการ

  2. พล.ต.อ.เภา สารสิน รองประธานกรรมการ และประธานกรรมการกำกับดูแลกิจการ

  3. นายบัณฑูร ล่ำซำ กรรมการ ประธานเจ้าหน้าที่บริหาร
  และประธานกรรมการบริหารความเสี่ยงองค์การ

  4. ดร.ประสาร ไตรรัตน์วรกุล กรรมการ และกรรมการผู้จัดการ

  5. นายศุกรีย์ แก้วเจริญ กรรมการ

  6. ม.ร.ว.สฤษดิคุณ กิติยากร กรรมการ และประธานกรรมการตรวจสอบ

  7. นายสมชาย บุลสุข กรรมการ

  8. นางสุจิตพรรณ ล่ำซำ กรรมการ

  9. ศ.คุณหญิงสุชาดา กีระนันทน์ กรรมการ

  10. Mr. Charles L. Coltman, III กรรมการ

  11. ดร.อภิชัย จันทรเสน กรรมการ

  12. Ms. Elizabeth Sam กรรมการ

  13. นายฉายศักดิ์ แสง-ชูโต กรรมการ

  14. ดร.ชวินท์ ธัมมนันท์กุล กรรมการ
  และประธานกรรมการทรัพยากรบุคคลและกำหนดอัตราค่าตอบแทน

5. ระหว่างการประชุม
ประธานกรรมการได้เปิดโอกาสให้ผู้ถือหุ้นทุกรายมีสิทธิอย่างเท่าเทียมกันในการแสดงความคิดเห็น
และซักถาม โดยจัดสรรเวลาการประชุมอย่างเพียงพอ
และให้กรรมการที่เกี่ยวข้องชี้แจงและให้ข้อมูลต่าง ๆ แก่ผู้ถือหุ้นอย่างครบถ้วน รวมทั้ง
ได้เปิดโอกาสให้ผู้ถือหุ้นส่งคำถามที่เกี่ยวกับวาระการประชุมล่วงหน้าได้ตั้งแต่วันที่มีคำบอกกล่าวเรียกประชุม
จนถึง 1 สัปดาห์ก่อนวันประชุมผู้ถือหุ้น
โดยธนาคารได้แจ้งหลักเกณฑ์ดังกล่าวผ่านระบบเผยแพร่ข้อมูลของตลาดหลักทรัพย์แห่งประเทศไทย
และได้เผยแพร่ในเว็บไซต์ของธนาคารด้วย นอกจากนี้
ผู้ถือหุ้นที่มาร่วมประชุมผู้ถือหุ้นภายหลังเริ่มการประชุมแล้ว
มีสิทธิออกเสียงหรือลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

 การปฏิบัติต่อผู้ถือหุ้นอย่างเท่าเทียมกัน

ธนาคารให้ความสำคัญในการปฏิบัติต่อผู้ถือหุ้นอย่างเท่าเทียมกัน
โดยคณะกรรมการธนาคารได้กำหนดนโยบายการกำกับดูแลกิจการ โดยคำนึงถึงสิทธิของผู้ถือหุ้น
และปฏิบัติต่อผู้ถือหุ้นทุกรายอย่างเป็นธรรม และเท่าเทียมกัน โดยได้ดำเนินการต่าง ๆ ดังต่อไปนี้

1. เพื่อเป็นการส่งเสริมการกำกับดูแลกิจการที่ดี ก่อนการประชุมผู้ถือหุ้น
ธนาคารได้เปิดโอกาสให้ผู้ถือหุ้นเสนอเรื่องที่ผู้ถือหุ้นเห็นว่าเป็นประโยชน์แก่ธนาคาร
เพื่อการพิจารณาบรรจุเป็นวาระการประชุมสามัญผู้ถือหุ้น รวมถึง
การเสนอชื่อบุคคลที่มีคุณสมบัติครบถ้วน ตามข้อกำหนดของธนาคาร
เพื่อรับการพิจารณาเลือกตั้งเป็นกรรมการในการประชุมสามัญผู้ถือหุ้นคราวเดียวกัน
โดยธนาคารได้ประกาศแจ้งหลักเกณฑ์ ให้ผู้ถือหุ้นทราบถึงสิทธิ
และวิธีการเสนอผ่านระบบเผยแพร่ข้อมูลของตลาดหลักทรัพย์แห่งประเทศไทย
รวมทั้งเปิดเผยในเว็บไซต์ของธนาคารด้วย
และธนาคารจะแจ้งผลการพิจารณาพร้อมเหตุผลให้ผู้ถือหุ้นทราบ ซึ่งในปี 2550
ธนาคารได้ดำเนินการล่วงหน้าก่อนการประชุม 4 เดือน ซึ่งไม่มีเรื่องที่เสนอเพื่อบรรจุเป็นวาระ
และการเสนอชื่อบุคคลเข้ารับการพิจารณาเพื่อเสนอแต่งตั้งเป็นกรรมการ

2. จัดให้มีกระบวนการประชุมผู้ถือหุ้นที่โปร่งใสและมีประสิทธิภาพเป็นไปตามข้อบังคับของธนาคาร
การพิจารณาและลงคะแนนเสียงเป็นไปตามลำดับวาระการประชุมที่กำหนด
มีการพิจารณาและลงมติแต่งตั้งกรรมการเป็นรายบุคคล และพิจารณาค่าตอบแทนกรรมการ
รวมทั้งแต่งตั้งผู้สอบบัญชี และอนุมัติค่าสอบบัญชี และวาระอื่นตามที่กำหนดในหนังสือเชิญประชุม
ซึ่งในระหว่างการประชุม นอกเหนือจากเอกสารประกอบการประชุมที่ผู้ถือหุ้นทุกรายได้รับแล้ว
ธนาคารยังนำเสนอข้อมูลในระบบวิดีทัศน์ และจัดให้มีระบบแปลเป็นภาษาอังกฤษ
เพื่ออำนวยความสะดวกให้ผู้ถือหุ้นต่างชาติสามารถเข้าร่วมประชุมได้

3. สำหรับผู้ถือหุ้นที่ไม่สะดวกเข้าร่วมประชุมด้วยตนเอง
สามารถมอบฉันทะให้กรรมการที่เป็นอิสระคนใดคนหนึ่ง หรือประธานกรรมการ
หรือประธานเจ้าหน้าที่บริหาร หรือกรรมการผู้จัดการ หรือบุคคลใด ๆ
เข้าประชุมและลงคะแนนเสียงแทน
โดยหนังสือมอบฉันทะเป็นรูปแบบที่ผู้ถือหุ้นสามารถกำหนดทิศทางการลงคะแนนเสียงได้

4.  ในการลงคะแนนเสียงให้ใช้บัตรลงคะแนน
    เพื่อให้กระบวนการนับคะแนนดำเนินการอย่างมีประสิทธิภาพและรวดเร็ว
    ธนาคารจะเก็บบัตรลงคะแนนเฉพาะกรณีที่ผู้ถือหุ้นคัดค้าน หรืองดออกเสียง
    สำหรับวาระเลือกตั้งกรรมการ
    เพื่อให้เป็นไปตามแนวปฏิบัติที่ดีในการจัดประชุมผู้ถือหุ้นของสำนักงานคณะกรรมการกำกับหลักทรัพย์และตลาดหลักทรัพย์
    ธนาคารจะเก็บบัตรลงคะแนนจากผู้ถือหุ้นและผู้รับมอบฉันทะที่เข้าร่วมประชุมทุกราย
    และจัดให้มีเจ้าหน้าที่จากบริษัทที่ปรึกษากฎหมายตรวจนับและยืนยันความถูกต้องของคะแนนเสียง
    รวมถึงมีการเก็บบัตรลงคะแนนเหล่านี้ไว้เพื่อให้สามารถตรวจสอบได้ภายหลัง

5.  มีการบันทึกรายงานการประชุมอย่างครบถ้วน ซึ่งประกอบด้วยข้อมูลสาระสำคัญได้แก่
    มติที่ประชุมและผลการลงคะแนนเสียงโดยแบ่งเป็นจำนวนเสียงที่เห็นด้วย ไม่เห็นด้วย
    และงดออกเสียงในแต่ละวาระ คำถาม คำชี้แจง และความคิดเห็นของที่ประชุม
    และจัดส่งรายงานการประชุมให้แก่หน่วยงานทางการภายในระยะเวลา 14 วันนับแต่
    วันประชุมผู้ถือหุ้น พร้อมทั้ง ส่งรายงานการประชุมให้แก่ผู้ถือหุ้น
    และเผยแพร่บนเว็บไซต์ของธนาคารด้วย นอกจากนี้
    ธนาคารได้จัดให้มีการบันทึกภาพการประชุมในลักษณะสื่อวิดิทัศน์
    เพื่อให้เป็นข้อมูลที่เป็นประโยชน์ต่อไป

6.  กำหนดระเบียบการกำกับดูแลการใช้ข้อมูลภายใน ระเบียบการซื้อขายหลักทรัพย์ของกรรมการ
    ระเบียบการซื้อขายหลักทรัพย์ของพนักงาน ซึ่งสอดคล้องกับกฎหมายเกี่ยวกับหลักทรัพย์
    และมีการทบทวนอย่างสม่ำเสมอ โดยได้ดำเนินการที่สำคัญ ดังนี้

   ให้ทุกหน่วยงานจัดระบบงาน การเก็บรักษาข้อมูลภายใน ให้มีการกำกับดูแลอย่างเหมาะสม

   ห้ามพนักงานทำรายการซื้อ ขาย โอน
  หรือรับโอนหลักทรัพย์ในประการที่น่าจะเป็นการเอาเปรียบต่อบุคคลภายนอก
  โดยอาศัยข้อมูลภายในอันเป็นสาระสำคัญต่อการเปลี่ยนแปลงราคาของหลักทรัพย์ที่ยังมิได้เปิดเผยต่อสาธารณชนหรือตลาดหลักทรัพย์แห่งประเทศไทย
  และตนได้ล่วงรู้มาในตำแหน่งหรือฐานะที่สามารถล่วงรู้ข้อเท็จจริง
  หรือการเป็นพนักงานของธนาคารและไม่ว่าการกระทำดังกล่าว
  จะกระทำเพื่อประโยชน์ต่อตนเองหรือผู้อื่น
  หรือนำข้อมูลภายในนั้นออกเปิดเผยเพื่อให้ผู้อื่นกระทำดังกล่าวโดยตนได้รับประโยชน์

   กำหนดระเบียบปฏิบัติให้กรรมการ พนักงานที่ดำรงตำแหน่งระดับรองกรรมการผู้จัดการขึ้นไป
  และผู้ดำรงตำแหน่งระดับผู้บริหารฝ่าย หรือเทียบเท่าขึ้นไปในสายงานบัญชีหรือการเงิน
  มีหน้าที่ต้องรายงานการถือหลักทรัพย์ที่ออกโดยธนาคาร ของตน ของคู่สมรส
  และของบุตรที่ยังไม่บรรลุนิติภาวะ
  และรายงานการเปลี่ยนแปลงการถือหลักทรัพย์ที่ออกโดยธนาคารทุกครั้ง เมื่อมีการซื้อ ขาย โอน
  หรือ รับโอนหลักทรัพย์นั้น
  ตามที่สำนักงานคณะกรรมการกำกับหลักทรัพย์และตลาดหลักทรัพย์กำหนดและต้องรายงานการถือหลักทรัพย์ต่อคณะกรรมการธนาคารด้วยแล้ว
  และกำหนดให้พนักงานที่เกี่ยวข้องกับข้อมูลภายในที่เป็นสาระสำคัญ ตามเกณฑ์ที่กำหนด
  ต้องรายงานการถือหลักทรัพย์ที่ออกโดยธนาคาร ของตน ของคู่สมรส
  และของบุตรที่ยังไม่บรรลุนิติภาวะ ต่อหน่วยงานกำกับการปฏิบัติงานของธนาคารด้วย

 ในการกำกับดูแลการซื้อขายหลักทรัพย์ และป้องกันการใช้ข้อมูลภายใน
ธนาคารได้กำหนดช่วงระยะเวลาที่จำกัดการซื้อขายหลักทรัพย์ที่ออกโดยธนาคาร ของกรรมการ
และพนักงาน โดยให้งดเว้นการซื้อขายหลักทรัพย์ที่ออกโดยธนาคารในช่วง 1
เดือนก่อนวันที่ธนาคารเปิดเผยข้อมูลงบการเงินหรือ ผลการดำเนินงานรายไตรมาส จนถึงวันที่ 2
นับแต่วันที่ธนาคารเปิดเผยข้อมูลงบการเงินหรือ ผลการดำเนินงานรายไตรมาส รวมทั้ง
มีการแจ้งระเบียบ กฎเกณฑ์ในการป้องกันการใช้ข้อมูลภายในให้กรรมการ พนักงาน
และผู้เกี่ยวข้องได้ทราบผ่านช่องทางต่าง ๆ ของธนาคาร
และมีการติดตามผลการปฏิบัติอย่างสม่ำเสมอ

  บทบาทของผู้มีส่วนได้เสีย

ธนาคารให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
ผู้ถือหุ้น คณะกรรมการธนาคาร พนักงาน ทั้งของธนาคาร และบริษัทย่อย และผู้มีส่วนได้เสียภายนอก
ได้แก่
ลูกค้า คู่ค้า คู่แข่ง เจ้าหนี้ ภาครัฐ และหน่วยงานอื่น ๆ ที่เกี่ยวข้อง ตลอดจน ชุมชน สังคม
และสิ่งแวดล้อมโดยรวม

ธนาคารได้กำหนดแนวทาง เพื่อให้กรรมการและพนักงานยึดถือปฏิบัติ
ซึ่งถือเป็นภาระหน้าที่ร่วมกันในการปฏิบัติต่อผู้มีส่วนได้เสียกลุ่มต่าง ๆ
โดยธนาคารได้ยึดมั่นแนวทางการปฏิบัติ ดังนี้

-   ความยุติธรรม :
    ธนาคารเชื่อมั่นในการให้ความยุติธรรมต่อทุกฝ่ายที่มีความสัมพันธ์ทางธุรกิจกับธนาคาร
    และพยายามอย่างยิ่งในการหลีกเลี่ยงความลำเอียง
    หรือสถานการณ์ที่ทำให้เกิดความขัดแย้งทาง ผลประโยชน์

-   คุณธรรม : ธนาคารยึดมั่นในจรรยาบรรณ
    ในการดำเนินธุรกิจด้วยความซื่อสัตย์สุจริตอย่างแน่วแน่ในทุก ๆ ด้าน

-   ความสามารถและเชี่ยวชาญในการประกอบการ :
    ธนาคารดำเนินงานด้วยความรับผิดชอบเยี่ยงผู้เชี่ยวชาญในวิชาชีพ
    และมุ่งมั่นที่จะบรรลุผลการดำเนินงานที่เป็นเลิศ โดยการผสมผสานวิธีการ และเทคโนโลยีใหม่
    ๆ

-   ความพร้อมในการตอบสนอง : ธนาคารพร้อมให้การตอบสนองต่อความต้องการของลูกค้า
    ต่อสังคม ต่อการเปลี่ยนแปลงทางเทคนิคและเศรษฐกิจ
    และปรับเปลี่ยนตามความต้องการของลูกค้า ทั้งในปัจจุบันและในอนาคต

-   วินัยและการปฏิบัติตามกฎข้อบังคับ : ธนาคารยึดมั่นในการดำเนินธุรกิจอย่างมีหลักการและวินัย
    และ รับรองว่าการตัดสินใจทางธุรกิจและการดำเนินกิจการ จะเป็นไปตามกฎหมาย
    และระเบียบข้อบังคับที่เกี่ยวข้อง
    โดยปฏิบัติตามมาตรฐานจรรยาบรรณที่ดีของธนาคารและข้อพึงปฏิบัติที่ดีของพนักงาน

เพื่อให้มั่นใจว่า ผู้มีส่วนได้เสียจะได้รับสิทธิอันพึงได้รับ ธนาคารได้กำหนดแนวทางการปฏิบัติไว้เป็น
ลายลักษณ์อักษรในจรรยาบรรณในการดำเนินธุรกิจของธนาคาร และจรรยาบรรณของพนักงาน
โดยได้มีการเผยแพร่ข้อมูลดังกล่าวผ่านทางเว็บไซต์ของธนาคาร และสื่อภายในของธนาคาร ได้แก่
วารสารกิจการสัมพันธ์ และกสิกรทีวี เพื่อให้กรรมการ ตลอดจนผู้บริหาร
และพนักงานทุกระดับถือปฏิบัติอย่างเคร่งครัดในการปฏิบัติงาน นอกจากนี้
ธนาคารได้กำหนดให้หน่วยงานกำกับการปฏิบัติงานเป็นฝ่ายงานที่มีหน้าที่ติดตามดูแลการปฏิบัติตามหลักเกณฑ์
การกำกับดูแลกิจการที่ดี และรายงานผลให้คณะกรรมการกำกับดูแลกิจการทราบ
ซึ่งต่อมาธนาคารได้จัดตั้งส่วนธรรมาภิบาลองค์การ สังกัดสำนักเลขานุการบริษัท
สายงานเลขาธิการองค์การ โดยมีผลตั้งแต่วันที่ 1 มกราคม 2551
เพื่อทำหน้าที่ดูแลรับผิดชอบงานด้านการกำกับดูแลกิจการของทั้งองค์กร รวมถึง
ได้กำหนดให้ฝ่ายงานทุกฝ่ายงาน เจ้าของผลิตภัณฑ์ทุกประเภท
จะต้องปฏิบัติตามหลักเกณฑ์ดังกล่าวอย่างเคร่งครัดด้วย

ผู้ถือหุ้น : ธนาคารมุ่งมั่นให้มีการดำเนินธุรกิจซึ่งมีผลการดำเนินงานที่ดี
มีการเจริญเติบโตอย่างมั่นคง มีความสามารถในการแข่งขัน
โดยคำนึงถึงสภาวะความเสี่ยงในปัจจุบันและอนาคต
เพื่อให้เกิดการเพิ่มมูลค่าให้แก่ผู้ถือหุ้นในระยะยาว ธนาคารมีหน้าที่ในการดำเนินงาน
เปิดเผยข้อมูลให้เกิดความโปร่งใสเป็นธรรม และพยายามอย่างเต็มที่ในการปกป้องทรัพย์สิน
และธำรงไว้ซึ่งชื่อเสียงของธนาคาร

คณะกรรมการธนาคาร : คณะกรรมการธนาคารได้รับรู้ถึงสิทธิ
และมีการดูแลสิทธิของผู้มีส่วนได้เสียทุกกลุ่มของธนาคารอย่างเท่าเทียม และเป็นธรรม

พนักงาน : พนักงานของธนาคารถือเป็นทรัพย์สินที่มีคุณค่าอย่างยิ่ง ธนาคารสรรหา
และว่าจ้างบุคลากรที่มีความสามารถ
และประสบการณ์เข้ามาปฏิบัติงานสัมพันธ์กันกับความเจริญเติบโตและความต้องการของธนาคาร
ธนาคารพัฒนาพนักงานอย่างต่อเนื่อง ให้มีความสามารถในระดับสูง
และให้ค่าตอบแทนที่เหมาะสมและสามารถเทียบเคียงได้กับบริษัทชั้นนำทั่วไป
นอกจากนั้นธนาคารมุ่งพัฒนาเสริมสร้างวัฒนธรรมและบรรยากาศในการทำงานที่ดี
และปฏิบัติกับพนักงานอย่างเท่าเทียม เป็นธรรม ธนาคารให้ความสำคัญในด้านการดูแลสวัสดิภาพ
และสวัสดิการของพนักงาน เช่น การจัดตั้งกองทุนสำรองเลี้ยงชีพ
การให้ทุนการศึกษาแก่พนักงานและบุตรพนักงาน การจัดให้มีการซ้อมหนีไฟ และระบบป้องกันภัย
เป็นต้น

ลูกค้า :
ธนาคารมุ่งมั่นให้ลูกค้ามีความพึงพอใจโดยการนำเสนอผลิตภัณฑ์ทางการเงินที่มีคุณภาพและบริการที่เป็นเลิศแก่ลูกค้า
และพร้อมให้การตอบสนองต่อความต้องการของลูกค้า โดยมีความเอาใจใส่ ความรับผิดชอบต่อลูกค้า
และให้ความสำคัญในการรักษาความลับของลูกค้า
ธนาคารได้อธิบายให้ลูกค้าเข้าใจถึงความเสี่ยงที่เกี่ยวข้องในการใช้บริการทางการเงินต่าง ๆ
และมีการเปิดโอกาสให้ลูกค้าแสดงความคิดเห็น
โดยจัดให้มีผู้รับผิดชอบในการรับข้อร้องเรียนของลูกค้า

คู่ค้า : ธนาคารเล็งเห็นความสำคัญของการปฏิบัติต่อคู่ค้าตามเงื่อนไขทางการค้าและปฏิบัติตามสัญญา
มีการประพฤติตามกรอบกติกาการแข่งขันที่ดี และไม่ใช้วิธีการที่ไม่สุจริต

คู่แข่ง : ธนาคารมีการประพฤติตามกรอบกติกาการแข่งขันที่ดี และไม่ใช้วิธีการที่ไม่สุจริต
เพื่อทำลายคู่แข่งทางการค้า

เจ้าหนี้ : ธนาคารได้ปฏิบัติตามเงื่อนไขการกู้ยืมเงินตามข้อตกลง และหน้าที่ที่พึงมีต่อเจ้าหนี้
ทั้งเจ้าหนี้ทางธุรกิจ ผู้ถือหุ้นกู้ และผู้ฝากเงิน นอกจากนี้
ธนาคารได้ให้ข้อมูลแก่ลูกค้าเข้าใจถึงความเสี่ยงที่เกี่ยวข้องในกรณีที่มีการใช้บริการทางการเงินอื่นที่มิใช่การฝากเงิน

ชุมชน สิ่งแวดล้อม และสังคม :
ธนาคารในฐานะสถาบันการเงินที่ดำเนินธุรกิจตามหลักการกำกับดูแลกิจการที่ดี
ธนาคารตระหนักดีว่าความรับผิดชอบต่อสังคมเป็นส่วนหนึ่งของการพัฒนาที่ยั่งยืน
จึงได้กำหนดแนวนโยบายการดำเนินการด้านการดูแลสิ่งแวดล้อมและสังคม ดังนี้

   การดำเนินธุรกิจอย่างมีคุณธรรมควบคู่กับการมีส่วนร่วมดูแลสิ่งแวดล้อมและสังคม

  
  บุคลากรทุกระดับยึดถือจรรยาบรรณอย่างเคร่งครัดในการปฏิบัติงานอย่างมีความรับผิดชอบต่อสังคม
  และคำนึงถึงการอนุรักษ์สิ่งแวดล้อม

   การดำเนินกิจกรรมเพื่อสาธารณประโยชน์ สังคมและสิ่งแวดล้อม
  ครอบคลุมการดูแลผู้มีส่วนได้เสียกลุ่มต่าง ๆ

   การจัดการสภาพแวดล้อมในสถานที่ปฏิบัติงานโดยคำนึงถึงความปลอดภัย อาชีวอนามัย
  สิ่งแวดล้อม และการอำนวยความสะดวกแก่พนักงาน และลูกค้า

   การสนับสนุนการอนุรักษ์สิ่งแวดล้อม

   การไม่ให้การสนับสนุนสินเชื่อแก่โครงการที่ฝ่าฝืนกฎหมายด้านสิ่งแวดล้อมของประเทศ

ธนาคารทำหน้าที่ในฐานะพลเมืองที่ดี วางตัวเป็นกลาง
โดยไม่กระทำการฝักใฝ่ในพรรคการเมืองหนึ่งพรรคการเมืองใด
ธนาคารตระหนักในความเป็นส่วนหนึ่งของสังคม ซึ่งมีหน้าที่รับผิดชอบในการช่วยเหลือสังคม
สนับสนุนกิจกรรมสาธารณประโยชน์แก่ชุมชน ตลอดจนพัฒนาสภาพแวดล้อมของชุมชนและสังคม
เพื่อชีวิตความเป็นอยู่ที่ดีขึ้น ธนาคารให้ความสำคัญและคำนึงถึงการรักษาสิ่งแวดล้อม
โดยจัดให้มีโครงการรักษาและอนุรักษ์สิ่งแวดล้อมอย่างต่อเนื่อง
โดยรายละเอียดการดำเนินการด้านความรับผิดชอบต่อชุมชน สังคม และสิ่งแวดล้อม
มีเปิดเผยในหัวข้อ การดำเนินกิจกรรมด้านความรับผิดชอบต่อสังคมและสิ่งแวดล้อม
ในรายงานประจำปี

นอกจากนี้ ธนาคารตระหนักถึงความสำคัญของการมีส่วนร่วมของผู้มีส่วนได้เสีย
จึงได้จัดให้มีช่องทางให้ผู้มีส่วนได้เสียสามารถติดต่อสื่อสาร เสนอแนะ ให้ข้อมูล
หรือข้อร้องเรียนในกรณีที่เป็นการกระทำที่ไม่ถูกต้องต่อคณะกรรมการธนาคาร
ตามหลักเกณฑ์ที่เปิดเผยในเว็บไซต์ของธนาคาร เพื่อให้เกิดความโปร่งใสในการดำเนินงาน
และเพื่อเป็นการคุ้มครองสิทธิของผู้ให้ข้อมูล
ธนาคารได้กำหนดนโยบายการรับแจ้งข้อมูลและข้อร้องเรียนไว้เป็น ลายลักษณ์อักษร
โดยกำหนดกระบวนการจัดการ และการรักษาความลับ
ให้จำกัดเฉพาะผู้ที่รับผิดชอบที่มีหน้าที่ตรวจสอบประเด็นที่ร้องเรียนเท่านั้น
และรายงานต่อคณะกรรมการธนาคาร
และในกรณีที่ผู้มีส่วนได้เสียได้รับความเสียหายจากการถูกละเมิดสิทธิตามกฎหมาย
ธนาคารได้กำหนดมาตรการที่เป็นธรรมแก่ผู้มีส่วนได้เสียด้วย

 การเปิดเผยข้อมูลและความโปร่งใส

ธนาคารให้ความสำคัญในการเปิดเผยข้อมูลข่าวสารของธนาคาร จึงมีการกำกับดูแล
และกำหนดนโยบายที่ชัดเจนเกี่ยวกับการสื่อสารกับบุคคลภายนอก
ซึ่งได้รับอนุมัติจากคณะกรรมการธนาคาร โดยมีวัตถุประสงค์ เพื่อให้การเปิดเผยข้อมูลข่าวสาร
ทั้งข้อมูลทางการเงินและข้อมูลที่มิใช่ข้อมูลทางการเงินของธนาคารต่อผู้ถือหุ้น นักลงทุน นักวิเคราะห์
และภาครัฐที่เกี่ยวข้อง รวมถึง สาธารณชนทั่วไป เป็นไปอย่างถูกต้อง ครบถ้วน ทั่วถึง เท่าเทียม
โปร่งใส และทันการณ์ รวมทั้ง เป็นไปตามกฎหมายและระเบียบต่าง ๆ ที่เกี่ยวข้อง
และมีการประเมินประสิทธิภาพของกระบวนการเปิดเผยข้อมูล

ธนาคารได้กำหนดให้การเผยแพร่ข้อมูลของธนาคารให้แก่นักลงทุน การตอบข้อซักถามของผู้ถือหุ้น
นักลงทุน และผู้ที่สนใจจะถือหุ้นของธนาคารในอนาคต เป็นอำนาจของประธานกรรมการ
ประธานเจ้าหน้าที่บริหาร กรรมการ ผู้จัดการ และผู้บริหารระดับสูงที่ได้รับมอบหมายให้ทำหน้าที่
Chief Investor Relations Officer สายงานเลขาธิการองค์การ
และ/หรือผู้บริหารที่ได้รับมอบหมายให้รับผิดชอบดูแลงานด้านนักลงทุนสัมพันธ์ (Head of Investor
Relations) โดยวันที่ 18 พฤษภาคม 2541 ธนาคารจัดตั้งส่วนนักลงทุนสัมพันธ์และบริการผู้ถือหุ้น
สังกัดสำนักบริหาร สายงานเลขาธิการองค์การขึ้นเป็นครั้งแรก ซึ่งต่อมาในปี 2550
ได้มีการปรับเปลี่ยนโครงสร้างและชื่อหน่วยงาน เป็นส่วนนักลงทุนสัมพันธ์ (Investor Relations
Unit) สังกัดสำนักเลขานุการบริษัท โดยมีเป้าหมาย
และภารกิจในการรับผิดชอบงานนักลงทุนสัมพันธ์ มีหน้าที่จัดทำแผนงานนักลงทุนสัมพันธ์ประจำปี
เผยแพร่ข้อมูลธนาคารให้แก่ผู้ถือหุ้น นักลงทุน นักวิเคราะห์ และบริษัทจัดอันดับความน่าเชื่อถือ
ทั้งชาวไทย และชาวต่างประเทศ ได้อย่างถูกต้องเท่าเทียม
เพื่อเป็นการเสริมสร้างภาพลักษณ์ที่ดีและความน่าเชื่อถือของธนาคารให้เกิดขึ้นกับนักลงทุน
และให้บริการแก่ผู้ถือหุ้นของธนาคารอย่างมีประสิทธิภาพ

ในปี 2550 ธนาคารมีการเปิดเผยข้อมูลทางการเงินที่สำคัญ อย่างเพียงพอในงบการเงิน
โดยการเปิดเผยเป็นไปตามหลักเกณฑ์ของธนาคารแห่งประเทศไทย ตลาดหลักทรัพย์แห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์ และตามมาตรฐานการบัญชีกำหนด
และเผยแพร่ผ่านระบบเผยแพร่ข้อมูลของตลาดหลักทรัพย์แห่งประเทศไทย และเว็บไซต์ของธนาคาร
ซึ่งงบการเงินดังกล่าวได้ผ่านการตรวจสอบและให้ความเห็นอย่างไม่มีเงื่อนไขจากผู้สอบบัญชีรับอนุญาต
และผ่านความเห็นชอบจากคณะกรรมการตรวจสอบก่อนเปิดเผยต่อผู้ถือหุ้น
โดยคณะกรรมการธนาคารได้เปิดเผยรายงานความรับผิดชอบของคณะกรรมการต่อรายงานทางการเงิน
ในรายงานประจำปีด้วย นอกจากนี้ ธนาคารได้เปิดเผยงบการเงินรายไตรมาส
ก่อนตรวจสอบ/สอบทาน และงบการเงินผ่านการสอบทาน/ ตรวจสอบ
รวมถึงข้อมูลที่มิใช่ข้อมูลทางการเงินอื่น ได้แก่ คำอธิบายและการวิเคราะห์ของฝ่ายจัดการ
การกำกับดูแลกิจการ ซึ่งเป็นประโยชน์ต่อผู้ถือหุ้น นักลงทุน และนักวิเคราะห์
และได้มีการประเมินประสิทธิภาพของกระบวนการเปิดเผยข้อมูลอย่างสม่ำเสมอ

นอกจากนั้น ส่วนนักลงทุนสัมพันธ์ ได้จัดให้มีช่วงเวลาสำรอง 7 วันก่อนที่ธนาคารจะทำการรายงาน
ผลประกอบการรายไตรมาสต่อตลาดหลักทรัพย์ (Silent Period)
โดยในระหว่างช่วงเวลาดังกล่าวจะงดการเปิดเผยข้อมูลที่เกี่ยวข้องกับผลประกอบการของธนาคารให้แก่
ผู้ถือหุ้น นักลงทุน และนักวิเคราะห์หลักทรัพย์ ตลอดจน ไม่มีการรับนัดพบปะให้ข้อมูลแบบตัวต่อตัว
(Company Visit/One-on-One Meeting) หรือจัดประชุมแบบเป็นกลุ่ม
หรือตอบข้อซักถามที่เกี่ยวข้องกับผลประกอบการของธนาคาร
โดยนโยบายนี้ถือเป็นหนึ่งในนโยบายภายในที่สำคัญของส่วนนักลงทุนสัมพันธ์
ที่มุ่งมั่นให้การดำเนินงานของส่วนนักลงทุนสัมพันธ์สอดคล้อง
และเป็นไปตามแนวทางของธนาคารที่มีการดำเนินงาน ภายใต้หลักการกำกับดูแลกิจการที่ดี
และสามารถเชื่อมั่นได้ว่ามีการเปิดเผยข้อมูลที่ทั่วถึง เท่าเทียม และโปร่งใส
โดยเฉพาะในช่วงก่อนการรายงานผลประกอบการรายไตรมาสต่อตลาดหลักทรัพย์แห่งประเทศไทย

สำหรับการเปิดเผยข้อมูลข่าวสารของธนาคารที่สำคัญ ธนาคารได้ดำเนินการผ่านช่องทางต่าง ๆ
และผ่าน สื่อมวลชนอย่างสม่ำเสมอ
เพื่อให้ผู้ถือหุ้นและผู้มีส่วนได้เสียได้รับทราบข้อมูลข่าวสารอย่างทั่วถึงโดยมีการเผยแพร่ผ่านช่องทางต่าง
ๆ ดังนี้

1.  ตลาดหลักทรัพย์แห่งประเทศไทย

    1.  รายงานประจำปี

    2.  งบการเงินของธนาคาร

    3.  เอกสารแจ้งมติคณะกรรมการธนาคาร และอื่น ๆ

2.  สำนักงานคณะกรรมการกำกับหลักทรัพย์และตลาดหลักทรัพย์

3.  กระทรวงพาณิชย์

4.  หนังสือพิมพ์

5.  นิตยสารและวารสาร

6.  โทรทัศน์

7.  ข่าวประชาสัมพันธ์ธนาคาร

8.  เว็บไซต์ธนาคาร (www.kasikornbankgroup.com) ซึ่งมีสามภาษา ได้แก่ ภาษาไทย
    ภาษาอังกฤษ และภาษาจีน

9.  การพบปะให้ข้อมูลแบบตัวต่อตัว (Company Visit/One-on-One Meeting)

10. การเดินทางไปให้ข้อมูลแก่นักลงทุนทั้งในประเทศและต่างประเทศ (Non-deal Roadshow)

11. การจัดประชุมนักวิเคราะห์หลักทรัพย์ (Analyst Meeting)

12. การจัดประชุมให้ข้อมูลแก่สื่อมวลชน

13. การจัดส่งหนังสือแจ้งผู้ถือหุ้นทางไปรษณีย์

ในรอบปี 2550 ที่ผ่านมา เจ้าหน้าที่บริหารระดับสูงของธนาคาร
รวมถึงส่วนนักลงทุนสัมพันธ์ได้พบปะและให้ข้อมูลต่อผู้เกี่ยวข้องในโอกาสต่าง ๆ ดังนี้

+----------------------------------+-----------+-----------+----------+
| รูปแบบการเข้าพบ                    | จำนวนครั้ง  | จำนวนบริษัท | จำนวนราย |
+----------------------------------+-----------+-----------+----------+
|   การเข้าพบสัมภาษณ์ตัวต่อตัว           | 194       | 412       | 518      |
|   (One-on-one Meeting)           |           |           |          |
+----------------------------------+-----------+-----------+----------+
|   การประชุมทางโทรศัพท์ (Conference  | 24        | 25        | 29       |
|   Call)                          |           |           |          |
+----------------------------------+-----------+-----------+----------+
|   การจัดพบนักวิเคราะห์หลักทรัพย์กลุ่มย่อย  | 13        | 162       | 187      |
|                                  |           |           |          |
|   (Group Analyst Meeting)        |           |           |          |
+----------------------------------+-----------+-----------+----------+
|   การเข้าร่วมประชุมนักลงทุน (Investor | 1         | 28        | 34       |
|   Conference)                    |           |           |          |
+----------------------------------+-----------+-----------+----------+
|   การเดินทางไปพบผู้ถือหุ้นและนักลงทุน    | 3         | 68        | 92       |
|   (Roadshow)                     |           |           |          |
+----------------------------------+-----------+-----------+----------+
|   รวม                            | 235       | 695       | 860      |
+----------------------------------+-----------+-----------+----------+

โดยในจำนวนข้างต้นนี้ เป็นการเข้าพบประธานเจ้าหน้าที่บริหาร หรือกรรมการผู้จัดการ จำนวน 18
ครั้ง หรือ 146 บริษัท หรือ 193 ราย และมีบางบริษัทที่เข้าพบมากกว่า 1 รูปแบบ หรือมากกว่า 1
ครั้งในแต่ละรูปแบบ

จากการดำเนินงานในรอบปี 2550 ที่ผ่านมา งานนักลงทุนสัมพันธ์ของธนาคาร
ได้รับการยอมรับจากนักลงทุน อย่างกว้างขวาง และได้รับรางวัลนักลงทุนสัมพันธ์ยอดเยี่ยม (Best
Investor Relations) และรางวัลเจ้าหน้าที่นักลงทุนสัมพันธ์ยอดเยี่ยม (Best Investor
Relations Officer) จากผลการสำรวจจากนิตยสารต่าง ๆ ตามรายละเอียดในหัวข้อ
รางวัลเกียรติคุณ ในรายงานประจำปี

ทั้งนี้ นักลงทุนสามารถติดต่อส่วนนักลงทุนสัมพันธ์ของธนาคาร ได้ที่

ส่วนนักลงทุนสัมพันธ์ : บมจ. ธนาคารกสิกรไทย สำนักงานใหญ่ ชั้น 33 ส่วนนักลงทุนสัมพันธ์

สำนักเลขานุการบริษัท สายงานเลขาธิการองค์การ

เลขที่ 1 ซอยกสิกรไทย ถนนราษฎร์บูรณะ

กรุงเทพมหานคร รหัสไปรษณีย์ 10140

อี-เมล์: IR@kasikornbank.com

Chief Investor Relations Officer : โทรศัพท์ 0 2470 2673 - 0 2470 2674
โทรสาร 0 2470 2680

นักลงทุนไทยและงานทะเบียนหุ้น: โทรศัพท์ 0 2470 2663 - 0 2470 2667 โทรสาร 0 2470
2747

นักลงทุนต่างประเทศ : โทรศัพท์ 0 2470 6900 - 0 2470 6901, 0 2470 2659 - 0 2470
2662

โทรสาร 0 2470 2690

 การประชุมคณะกรรมการธนาคาร 

คณะกรรมการธนาคารมีกำหนดวันประชุมเป็นการล่วงหน้าในแต่ละปี
โดยปกติจะกำหนดทุกวันพฤหัสบดีสุดท้ายของเดือน
โดยแจ้งกำหนดวันประชุมทั้งปีให้กรรมการทราบตั้งแต่ต้นปี
และอาจมีการประชุมคณะกรรมการเพิ่มเติมตามความเหมาะสม
โดยเลขานุการคณะกรรมการจะส่งหนังสือเชิญประชุม พร้อมระเบียบวาระการประชุม
และเอกสารประกอบที่มีสารสนเทศสำคัญครบถ้วนไปยังกรรมการเป็นการล่วงหน้าไม่น้อยกว่า 7
วันก่อนการประชุมเสมอ เว้นแต่ในกรณีมีเหตุจำเป็นเร่งด่วน
เพื่อให้คณะกรรมการได้มีเวลาศึกษาข้อมูลอย่างเพียงพอ
โดยกรรมการแต่ละคนมีความเป็นอิสระที่จะเสนอเรื่องเข้าสู่วาระการประชุมได้ ทั้งนี้
วาระการประชุมคณะกรรมการจะแบ่งเป็นหมวดหมู่ชัดเจน
และมีวาระพิจารณาติดตามผลการดำเนินงานเป็นประจำ
ซึ่งการกำหนดวาระจะผ่านการพิจารณาของประธานกรรมการ ประธานเจ้าหน้าที่บริหาร
และกรรมการผู้จัดการ

ในระหว่างการประชุม ประธานกรรมการจะจัดสรรเวลาในการประชุมอย่างเพียงพอ
และส่งเสริมให้กรรมการแสดงความคิดเห็นอย่างอิสระ
และมีการเชิญผู้บริหารระดับสูงเข้าร่วมประชุม เพื่อให้ข้อมูลเพิ่มเติมที่เกี่ยวข้องกับวาระการประชุม
และเพื่อรับทราบนโยบายโดยตรง สามารถนำไปปฏิบัติอย่างมีประสิทธิภาพ นอกจากนี้
ได้จัดให้มีการจดบันทึกการประชุมเป็นลายลักษณ์อักษรครอบคลุมสาระสำคัญอย่างครบถ้วน
แล้วเสร็จในเวลาที่เหมาะสม และจัดเก็บรายงานการประชุมที่ผ่านการรับรองจากคณะกรรมการ
และเอกสารประกอบอย่างเป็นระบบ พร้อมให้คณะกรรมการและผู้ที่เกี่ยวข้องตรวจสอบ
และสะดวกในการสืบค้นอ้างอิงได้

นอกจากนี้ คณะกรรมการได้มีนโยบายให้มีการประชุมระหว่างกันเอง
เฉพาะกรรรมการที่ไม่เป็นผู้บริหาร โดยไม่มีกรรมการที่เป็นผู้บริหารเข้าร่วมอยู่ในการประชุม
เพื่อเปิดโอกาสให้อภิปรายปัญหาต่าง ๆ รวมถึงประเมินผลงานประธานเจ้าหน้าที่บริหาร
และกรรมการผู้จัดการ และแจ้งผลการประชุมให้ประธานเจ้าหน้าที่บริหาร และ
กรรมการผู้จัดการทราบด้วย

ในปี 2550 ธนาคารได้จัดให้มีการประชุมคณะกรรมการธนาคาร รวม 13 ครั้ง
และประชุมกรรมการที่ไม่เป็นผู้บริหาร 1 ครั้ง
โดยมีรายละเอียดการเข้าร่วมประชุมของกรรมการเปิดเผยไว้ในหัวข้อ
การเข้าประชุมของกรรมการแต่ละคณะ ในปี 2550

 การเข้าร่วมประชุมของกรรมการแต่ละคณะ ในปี 2550

[TABLE]

 บทบาท หน้าที่ และความรับผิดชอบของคณะกรรมการธนาคาร

คณะกรรมการธนาคารประกอบด้วยบุคคลที่มีความรู้ ความสามารถ และประสบการณ์การทำงาน
เป็นผู้ให้ความเห็นชอบวิสัยทัศน์ ภารกิจ กลยุทธ์
และอนุมัติในประเด็นสำคัญเกี่ยวกับทิศทางและนโยบายการดำเนินงานของธนาคาร
รวมถึงแผนธุรกิจและงบประมาณประจำปี
และกำกับดูแลให้การบริหารงานของฝ่ายจัดการเป็นไปตามนโยบายและแผนธุรกิจที่กำหนดอย่างมีประสิทธิผล
และถูกต้องตามกฎหมายข้อบังคับต่างๆ ของหน่วยงานทางการที่เกี่ยวข้อง และตามมติที่ประชุมผู้ถือหุ้น
มีความเป็นอิสระในการตัดสินใจเพื่อประโยชน์สูงสุดของธนาคารและของ ผู้ร่วมมีส่วนได้เสีย
เพื่อเพิ่มมูลค่าทางเศรษฐกิจของธนาคาร

นอกจากนี้ คณะกรรมการธนาคารได้จัดให้มีกระบวนการตรวจสอบภายใน
และกระบวนการบริหารความเสี่ยงที่เหมาะสม
และร่วมกับฝ่ายจัดการดำเนินธุรกิจของธนาคารเพื่อก้าวไปสู่การมีผลการดำเนินงานที่เป็นเลิศอย่างต่อเนื่อง
โดยคำนึงถึงสภาวะความเสี่ยงในปัจจุบันและที่อาจเกิดขึ้น สอดคล้องกับวิสัยทัศน์ ภารกิจ
และจรรยาบรรณทางธุรกิจ และเป็นไปตามหลักการกำกับดูแลกิจการที่ดี

 นโยบายเกี่ยวกับการกำกับดูแลกิจการ

ธนาคารได้ตระหนักถึงความสำคัญของการกำกับดูแลกิจการที่ดี
เพื่อให้การดำเนินธุรกิจของธนาคารมีความเจริญเติบโตอย่างยั่งยืน
โดยคณะกรรมการธนาคารได้กำหนดหลักการกำกับดูแลกิจการของธนาคารเป็นลายลักษณ์อักษร
ซึ่งได้อนุมัติประกาศใช้และมีการทบทวนนโยบายและการปฏิบัติตามนโยบายดังกล่าวให้มีความเหมาะสมอย่างสม่ำเสมอ
รวมถึงส่งเสริมให้เครือธนาคารกสิกรไทยมีหลักการกำกับดูแลกิจการที่ดีเช่นกัน
โดยมีจุดมุ่งหมายอันสำคัญเพื่อให้ใช้เป็นหลักในการกำกับดูแลกิจการ
และได้สื่อความผ่านกิจกรรมส่งเสริมการกำกับดูแลกิจการไปยังพนักงาน ผู้ถือหุ้น
ตลอดจนผู้มีส่วนได้เสียอื่น
ถึงความยึดมั่นของคณะกรรมการในการปฏิบัติตามคุณลักษณะหลักของกระบวนการกำกับดูแลกิจการที่ดี
7 ประการ อันประกอบด้วย

+-----------------------------------+----------------------------------+
|  ความซื่อสัตย์                       |  ความโปร่งใส                     |
+-----------------------------------+----------------------------------+
|  ความเป็นอิสระ                     |  ความรับผิดรับชอบ                  |
+-----------------------------------+----------------------------------+
|  ความรับผิดชอบต่อภาระหน้าที่           |  ความเป็นธรรม                    |
+-----------------------------------+----------------------------------+
|  ความรับผิดชอบต่อสังคม               |                                  |
+-----------------------------------+----------------------------------+

โดยหลักการกำกับดูแลกิจการของธนาคารมีเนื้อหาครอบคลุมถึงโครงสร้างคณะกรรมการธนาคาร
องค์ประกอบคณะกรรมการธนาคาร
บทบาทหน้าที่และความรับผิดชอบของคณะกรรมการธนาคารและคณะกรรมการชุดย่อย
การบริหารความเสี่ยงและการควบคุมภายใน นโยบายในการกำกับดูแลการใช้ข้อมูลภายใน
แนวปฏิบัติในกรณีที่มีหรืออาจมีความขัดแย้งทางผลประโยชน์ และสัมพันธภาพของผู้ถือหุ้น
(รายละเอียดของหลักการกำกับดูแลกิจการของธนาคารสามารถดูได้จากเว็บไซต์ของธนาคาร
www.kasikornbankgroup.com)

นโยบายการกำกับดูแลกิจการของธนาคารดังกล่าว ยังครอบคลุมถึงภารกิจ คุณค่าที่ธนาคารมุ่งหวัง
วิสัยทัศน์ จรรยาบรรณในการดำเนินธุรกิจ และจรรยาบรรณของพนักงาน นอกจากนี้
ยังครอบคลุมถึงการปกป้องสิทธิของผู้ถือหุ้น และการส่งเสริมให้ผู้ถือหุ้นใช้สิทธิ
ซึ่งครอบคลุมสิทธิพื้นฐานตามกฎหมาย โดยสะท้อนถึงแนวทางที่ใช้ปฏิบัติภายในของธนาคาร
ที่จะทำให้มั่นใจได้ว่าธนาคารได้ดำเนินการตามแนวทางของการกำกับดูแลกิจการที่ดี โดยในปี 2550
ธนาคารได้มีการประเมินผลการปฏิบัติตามนโยบายการกำกับดูแลกิจการ
และได้มีการทบทวนนโยบายดังกล่าวแล้ว นอกจากนี้
ธนาคารได้จัดทำหนังสือการกำกับดูแลกิจการที่ดีเครือธนาคารกสิกรไทย
ซึ่งได้รวบรวมสรุปสาระสำคัญ และหลักปฏิบัติต่าง ๆ ในการเสริมสร้างการกำกับดูแลกิจการ
เพื่อเผยแพร่แก่ผู้มีส่วนได้เสียกลุ่มต่าง ๆ

กรรมการทุกคนตระหนักในหน้าที่ความรับผิดชอบในการดำเนินงานเพื่อประโยชน์สูงสุดของธนาคาร
คณะกรรมการธนาคารมีการดูแลการเปิดเผยข้อมูลและความโปร่งใสในการดำเนินงาน การตัดสินใจ
และการปฏิบัติต่อผู้มีส่วนได้เสียอย่างเป็นธรรม นอกจากนั้น
ธนาคารยังยึดมั่นในการดำเนินธุรกิจอย่างมีคุณธรรม ควบคู่กับการมีส่วนร่วมดูแลสิ่งแวดล้อมและสังคม
ธนาคารและพนักงานต้องยึดถือจรรยาบรรณอย่างเคร่งครัดในการปฏิบัติงานอย่างมีความรับผิดชอบต่อสังคม
และคำนึงถึงการอนุรักษ์สิ่งแวดล้อม
ธนาคารให้ความสำคัญในการมีส่วนร่วมช่วยเหลือและสนับสนุนการดำเนินโครงการเพื่อสาธารณประโยชน์
สังคม และสิ่งแวดล้อม และดูแลผู้มีส่วนได้เสียกลุ่มต่าง ๆ อย่างต่อเนื่อง

สำหรับกิจกรรมส่งเสริมการกำกับดูแลกิจการ ในปี 2550 ที่ได้ดำเนินการมีดังนี้

   การให้พนักงานลงนามรับทราบจรรยาบรรณพนักงานเป็นประจำทุกปี

   การปฐมนิเทศพนักงานใหม่ ในหัวข้อเกี่ยวกับหลักการกำกับดูแลกิจการ
  และจรรยาบรรณของพนักงาน เพื่อความเข้าใจและเป็นแนวปฏิบัติ

   การสื่อให้พนักงานรับทราบแนวปฏิบัติตามจรรยาบรรณพนักงาน
  และหลักการกำกับดูแลกิจการทางระบบจดหมายอิเล็กทรอนิกส์

   การสื่อให้กรรมการ พนักงาน
  และเผยแพร่ให้กับลูกค้าทราบถึงการกำกับดูแลกิจการของธนาคารผ่านทางนิตยสาร K CONNECT

   การจัดทำสื่อให้พนักงานรับทราบเพื่อส่งเสริมให้มีการปฏิบัติตามจรรยาบรรณพนักงาน
  เผยแพร่ผ่านระบบสื่อสารโทรทัศน์วงจรปิดภายในองค์กร
  เพื่อให้มีความเข้าใจและปฏิบัติตามหลักการกำกับดูแลกิจการ

   การจัดทำกิจกรรมผ่านสื่อ “กิจการสัมพันธ์” ซึ่งเป็นจดหมายข่าวเวียนภายในองค์กร
  ในรูปบทความ หรือ คำอธิบาย เกี่ยวกับหลักการกำกับดูแลกิจการและจรรยาบรรณพนักงาน

   การจัดทำกิจกรรมผ่านสื่อในระบบเครือข่ายอิเล็กทรอนิกส์ภายในองค์การ
  เพื่อประชาสัมพันธ์เกี่ยวกับจรรยาบรรณ และหลักการกำกับดูแลกิจการในหน้าแรก (Welcome
  Page) และคำคมประจำสัปดาห์เกี่ยวกับจรรยาบรรณพนักงาน

  
  การสื่อให้กรรมการและพนักงานได้รับทราบถึงหลักเกณฑ์การใช้ข้อมูลภายในเกี่ยวกับการซื้อขายหลักทรัพย์

   การสื่อความให้พนักงานรับทราบแนวปฏิบัติในการรับของขวัญของพนักงานตามจรรยาบรรณ

   ดำเนินการประเมินผลการจัดทำกิจกรรมส่งเสริมจรรยาบรรณพนักงานในระบบอิเล็กทรอนิกส์
  โดยการจัดทำแบบทดสอบเป็นประจำทุกปี
  เพื่อเป็นข้อมูลในการกำกับดูแลด้านการปฏิบัติตามหลักการกำกับดูแลกิจการให้เหมาะสมและมีผลในทางปฏิบัติ

 จรรยาบรรณในการดำเนินธุรกิจ

คณะกรรมการธนาคารส่งเสริมให้จัดทำจรรยาบรรณในการดำเนินธุรกิจ (Code of Business
Conduct) และจรรยาบรรณพนักงาน (Code of Conduct)
สำหรับกรรมการและพนักงานยึดถือปฏิบัติ
โดยถือเป็นภาระหน้าที่ร่วมกันในการปฏิบัติหน้าที่ตามขอบเขตความรับผิดชอบต่อธนาคารและผู้มีส่วนได้เสีย
ด้วยความซื่อสัตย์สุจริต ภายใต้กรอบกฎหมาย และกฎระเบียบของธนาคาร
บนพื้นฐานของการมีจรรยาบรรณเยี่ยงมืออาชีพ
ตลอดจนธำรงไว้ซึ่งแนวทางการดำเนินธุรกิจที่โปร่งใส สุจริต และเป็นธรรม
เพื่อพัฒนาองค์กรสู่ระดับมาตรฐานสากล และเผยแพร่ในเว็บไซต์และฐานข้อมูลกลาง

ธนาคารยึดมั่นในจรรยาบรรณการดำเนินธุรกิจ ดังนี้

  1. มุ่งมั่นให้ลูกค้ามีความพึงพอใจโดยการนำเสนอสินค้าที่มีคุณภาพ
  และให้บริการที่เป็นเลิศกับลูกค้า

  2. มุ่งมั่นให้มีผลการดำเนินงานที่ดีเลิศอย่างต่อเนื่อง

  3. พนักงานของธนาคารถือเป็นทรัพย์สินที่มีคุณค่าอย่างยิ่ง
  ธนาคารสรรหาและว่าจ้างบุคลากรที่มีความสามารถและประสบการณ์
  มีการพัฒนาพนักงานอย่างต่อเนื่อง และให้ผลตอบแทนที่เทียบเคียงได้กับบริษัทชั้นนำทั่วไป

  4. ยึดมั่นและปฏิบัติตนในฐานะพลเมืองที่ดี วางตัวเป็นกลาง
  มุ่งสร้างความเจริญให้สังคมและอนุรักษ์สิ่งแวดล้อม

  5. เชื่อมั่นในการให้ความยุติธรรมต่อทุกฝ่าย

  6. ยึดมั่นจรรยาบรรณในการดำเนินธุรกิจด้วยความซื่อสัตย์สุจริตอย่างแน่วแน่ในทุก ๆ ด้าน

  7. สร้างความเชื่อมั่นให้แก่ลูกค้า ในการปกป้องรักษาความลับข้อมูลของลูกค้า
  ภายใต้มาตรฐานจรรยาบรรณแห่งวิชาชีพ

  8. ดำเนินงานด้วยความรับผิดชอบเยี่ยงผู้เชี่ยวชาญในวิชาชีพ
  และมุ่งมั่นที่จะบรรลุผลการดำเนินงานที่เป็นเลิศ
  โดยการผสมผสานวิธีการและนวัตกรรมทางเทคโนโลยี

  9. คำนึงถึงสิทธิของผู้มีส่วนได้เสียอื่น

  10. ยึดมั่นในการดำเนินธุรกิจอย่างมีหลักการและวินัย และรับรองว่าการตัดสินใจทางธุรกิจ
  และการดำเนินกิจการจะเป็นไปตามกฎหมาย และระเบียบข้อบังคับที่เกี่ยวข้อง
  โดยปฏิบัติตามมาตรฐานจรรยาบรรณที่ดีของธนาคาร และข้อพึงปฏิบัติที่ดีของพนักงาน

จรรยาบรรณพนักงาน ประกอบด้วยสาระสำคัญ ได้แก่ 1) หลักการและคุณค่าหลักที่ธนาคารมุ่งหวัง
2) การเคารพกฎหมายบ้านเมืองและรักษากฎระเบียบของธนาคาร 3) สัมพันธภาพกับลูกค้า 4)
สัมพันธภาพกับสังคม 5) สัมพันธภาพกับพนักงาน 6) นโยบายการโฆษณา ประชาสัมพันธ์ 7)
การรักษาความลับ 8) ความครบถ้วนและความถูกต้องของข้อมูลของธนาคาร 9)
การใช้ข้อมูลภายในเพื่อการซื้อขายหลักทรัพย์ 10) ความขัดแย้งทาง ผลประโยชน์ 11)
สินบนและสิ่งจูงใจ 12) กิจกรรมและการมีส่วนร่วมทางการเมือง 13) ของขวัญและผลประโยชน์
14) การรายงานการละเมิดจรรยาบรรณของพนักงาน ในจรรยาบรรณดังกล่าว
ธนาคารได้กำหนดถึงหลักการพื้นฐานเกี่ยวกับการปฏิบัติงานในหน้าที่และการปฏิบัติงานตามวิชาชีพของกรรมการ
และพนักงาน ซึ่งสามารถศึกษา รายละเอียดได้จากจรรยาบรรณของพนักงาน
และทางเว็บไซต์ของธนาคาร

นอกจากนี้ ธนาคารกำหนดระเบียบและแนวปฏิบัติต่าง ๆ ที่สำคัญสอดคล้องกับจรรยาบรรณพนักงาน
โดยมีรายละเอียดวิธีปฏิบัติงานเผยแพร่แก่พนักงานผู้ปฏิบัติงาน
และสนับสนุนให้เครือธนาคารกสิกรไทยจัดทำจรรยาบรรณ และกำหนดระเบียบปฏิบัติต่าง ๆ
โดยสอดคล้องกับลักษณะธุรกิจ และข้อกำหนดทางการที่กำกับดูแลบริษัทด้วย

ธนาคารได้จัดหน่วยงานกำกับดูแลการปฏิบัติงาน ติดตามดูแลการปฏิบัติตามจรรยาบรรณของพนักงาน
ตามที่กำหนดในจรรยาบรรณพนักงาน เพื่อประเมินประสิทธิผลของการปฏิบัติ
และดำเนินกิจกรรมเพื่อส่งเสริมให้พนักงานปฏิบัติตามจรรยาบรรณ
และวัฒนธรรมในการกำกับดูแลกิจการที่ดี
และการสื่อแนวปฏิบัติตามจรรยาบรรณแก่พนักงานทุกคนอย่างมีประสิทธิภาพ สม่ำเสมอและต่อเนื่อง
และรายงานผลต่อคณะกรรมการกำกับดูแลกิจการของธนาคาร

 การป้องกันความขัดแย้งทางผลประโยชน์

ธนาคารดำเนินงานโดยยึดมั่น และให้ความสำคัญในการปฏิบัติตามหลักการกำกับดูแลกิจการที่ดี
จึงจัดให้มีการควบคุมดูแล และป้องกันเกี่ยวกับการทำรายการที่อาจมีความขัดแย้งทางผลประโยชน์
หรือ รายการที่เกี่ยวโยงกัน หรือรายการระหว่างกันอย่างเหมาะสม ภายใต้กรอบจริยธรรมที่ดี
โดยถือเป็นหนึ่งในจรรยาบรรณสำคัญที่กรรมการและพนักงานต้องยึดถือปฏิบัติโดยเคร่งครัด
เพื่อเป็นที่เชื่อถือและไว้วางใจของผู้มีส่วนได้เสียทุกฝ่าย ซึ่งมีหลักเกณฑ์สำคัญ ดังนี้

   คณะกรรมการธนาคารได้กำหนดนโยบายและระเบียบในการขจัดความขัดแย้งทางผลประโยชน์
  และกำหนดแนวทางการพิจารณาความเหมาะสมในการทำรายการที่ต้องผ่านการกลั่นกรองจากคณะกรรมการตรวจสอบ
  และดูแลให้มีการปฏิบัติเป็นไปตามเกณฑ์ของตลาดหลักทรัพย์แห่งประเทศไทย
  สำนักงานคณะกรรมการกำกับหลักทรัพย์และตลาดหลักทรัพย์ และธนาคารแห่งประเทศไทย

   ห้ามกรรมการ พนักงาน หรือบุคคลที่เกี่ยวโยงกัน
  ที่มีผลประโยชน์เกี่ยวข้องไม่ว่าทางตรงหรือทางอ้อมในการทำรายการกับธนาคาร
  มีส่วนร่วมในการอนุมัติการทำรายการ และให้การกำหนดราคาเป็นไปอย่างเหมาะสมยุติธรรม
  ตามเงื่อนไขการค้าโดยทั่วไปเสมือนการทำรายการกับบุคคลทั่วไป

  
  กำหนดให้มีการนำเสนอรายการที่เกี่ยวโยงกันต่อคณะกรรมการตรวจสอบเพื่อพิจารณาให้ความเห็นก่อนเสนอขออนุมัติต่อคณะกรรมการธนาคาร
  ตามหลักการกำกับดูแลกิจการที่ดี และตามหลักเกณฑ์ที่ตลาดหลักทรัพย์แห่งประเทศไทยกำหนด

   การลงทุนใน หรือให้สินเชื่อแก่กิจการที่ธนาคาร หรือกรรมการ
  หรือผู้บริหารระดับสูงของธนาคารมีผลประโยชน์เกี่ยวข้อง หรือให้สินเชื่อแก่ผู้ถือหุ้นรายใหญ่
  หรือผู้บริหารระดับสูงของธนาคาร
  ให้ดำเนินการได้ต่อเมื่อได้รับการอนุมัติจากที่ประชุมคณะกรรมการด้วยมติเอกฉันท์
  ซึ่งจะต้องไม่มีกรรมการ หรือ
  ผู้บริหารระดับสูงที่มีผลประโยชน์เกี่ยวข้องเข้าร่วมพิจารณาอนุมัติสินเชื่อหรือการลงทุนนั้น ทั้งนี้
  จะต้องไม่มีการให้สินเชื่อแก่
  หรือลงทุนในกิจการที่มีผลประโยชน์เกี่ยวข้องดังกล่าวในปริมาณเกินสมควร
  และต้องไม่มีเงื่อนไขหรือข้อกำหนดพิเศษผิดไปจากปกติ
  ตามเกณฑ์ที่ธนาคารแห่งประเทศไทยกำหนด

   กำหนดให้กรรมการ ผู้บริหารระดับสูงและผู้เกี่ยวข้อง เปิดเผยข้อมูลการถือหุ้นในกิจการต่าง ๆ
  และการเข้าไปเป็นกรรมการ หรือมีอำนาจในการจัดการ
  หรือมีอำนาจควบคุมคะแนนเสียงส่วนใหญ่ในที่ประชุมผู้ถือหุ้น
  หรือมีอำนาจในการควบคุมการแต่งตั้ง/ถอดถอนกรรมการได้
  หรือมอบหมายให้บุคคลอื่นเป็นตัวแทนในการถือหุ้นหรือการบริหารงาน
  หรือมีอำนาจควบคุมในกิจการต่าง ๆ
  ในระบบฐานข้อมูลของธนาคารซึ่งรับผิดชอบโดยหน่วยงานบริหารงานข้อมูลสารสนเทศ
  และมีการปรับปรุงข้อมูลให้เป็นปัจจุบันอย่างสม่ำเสมอ
  และหน่วยงานนโยบายเครดิตนำข้อมูลไปใช้สำหรับการควบคุมดูแลการให้สินเชื่อและลงทุนให้เป็นไปตามข้อกำหนดของหน่วยงานทางการที่เกี่ยวข้อง
  และรายงานให้คณะกรรมการธนาคารทราบข้อมูลส่วนได้เสียของกรรมการ ผู้บริหารระดับสูง
  หรือผู้เกี่ยวข้อง
  เมื่อต้องมีการพิจารณาการทำธุรกรรมระหว่างธนาคารกับบุคคลที่กรรมการหรือผู้บริหารระดับสูงของธนาคารมีส่วนได้เสียหรือมีส่วนเกี่ยวข้อง
  ล่วงหน้าไม่น้อยกว่า 7 วันก่อนการประชุมคณะกรรมการธนาคารเสมอ

   ธนาคารมีการเปิดเผยข้อมูลการทำรายการที่อาจมีความขัดแย้งทางผลประโยชน์
  หรือรายการที่เกี่ยวโยงกัน หรือรายการระหว่างกัน
  ตามหลักเกณฑ์ที่สำนักงานคณะกรรมการกำกับหลักทรัพย์และตลาดหลักทรัพย์กำหนด
  โดยเปิดเผยไว้ในแบบแสดงรายการข้อมูลประจำปี และรายงานประจำปี
  หรือแบบรายงานอื่นใดตามแต่กรณี และมีการเปิดเผยข้อมูลรายการที่เกี่ยวโยงกัน
  ต่อตลาดหลักทรัพย์แห่งประเทศไทย ตามหลักเกณฑ์ของตลาดหลักทรัพย์แห่งประเทศไทย
  ตลอดจนรายการที่เกี่ยวข้องกันกับธนาคารตามหลักเกณฑ์มาตรฐานการบัญชีและธนาคารแห่งประเทศไทย
  การเปิดเผยข้อมูลรายการระหว่างกัน ปรากฏตามหมายเหตุประกอบงบการเงิน
  เรื่องรายการที่เกี่ยวข้องกัน โดยการพิจารณาการทำรายการที่เกี่ยวโยงกัน
  ธนาคารใช้เกณฑ์เช่นเดียวกับลูกค้าทั่วไป
  และเป็นไปตามกระบวนการที่กำหนดอย่างเหมาะสมตามความจำเป็น
  เพื่อสนับสนุนการดำเนินกิจการ และสอดคล้องกับยุทธศาสตร์ของธนาคาร โดยคำนึงถึง
  ผลประโยชน์สูงสุดที่ผู้ถือหุ้นจะได้รับเป็นสำคัญ ซึ่งในการพิจารณารายการที่เกี่ยวโยงกัน ปี 2550
  คณะกรรมการตรวจสอบได้พิจารณาแล้วเห็นว่า เป็นธรรมและสมเหตุสมผล
  และได้เปิดเผยข้อมูลผ่านระบบสารสนเทศตามหลักเกณฑ์การทำรายการที่เกี่ยวโยงกันของตลาดหลักทรัพย์แห่งประเทศไทยแล้ว

 ธนาคารมีการสอบทานการทำรายการที่เกี่ยวโยงกัน ตามแผนงานตรวจสอบ ซึ่งต้องรายงานต่อ
คณะกรรมการตรวจสอบ หากธนาคารมีการทำรายการระหว่างกัน
กรรมการและพนักงานธนาคารต้องปฏิบัติให้เป็นไปตามนโยบายที่กำหนดข้างต้น
และสอดคล้องกับหลักเกณฑ์ที่ทางการกำหนด

-   ระบบการควบคุมและการตรวจสอบภายใน

รายละเอียดเกี่ยวกับระบบการควบคุมและการตรวจสอบภายในได้อธิบายไว้ภายใต้หัวข้อเรื่อง
การควบคุมภายใน หน้า 10-1

   การบริหารความเสี่ยง

คณะกรรมการบริหารความเสี่ยงองค์การทำหน้าที่กำหนดนโยบายการบริหารความเสี่ยงครอบคลุมทั้งองค์กร
ภายใต้แนวทางที่คณะกรรมการธนาคารกำหนด และรายงานต่อคณะกรรมการธนาคารเป็นประจำ
โดยกระบวนการบริหารความเสี่ยง ประกอบด้วยขั้นตอนหลัก ๆ คือ การระบุความเสี่ยง
การประเมินความเสี่ยง การติดตามและควบคุมความเสี่ยง และการรายงานความเสี่ยง นอกจากนี้
ธนาคารให้ความสำคัญกับสัญญาณเตือนภัยล่วงหน้า (Early Warning) และรายการผิดปกติ
รวมถึงมีการพิจารณาทบทวนความเพียงพอของระบบการบริหารความเสี่ยงและประสิทธิผลของการจัดการความเสี่ยงอย่างสม่ำเสมอ
โดยรายละเอียดการบริหารความเสี่ยงเปิดเผยไว้ในหัวข้อการบริหารความเสี่ยงและปัจจัยความเสี่ยง

  การประเมินผลการปฏิบัติงานโดยตนเองของคณะกรรมการ 

ธนาคารจัดให้มีการประเมินผลการปฏิบัติงานโดยตนเองของคณะกรรมการธนาคารเป็นประจำทุกปี
เพื่อช่วยให้คณะกรรมการธนาคารได้มีการพิจารณาทบทวนผลงาน ประเด็นและอุปสรรคต่าง ๆ
ในระหว่างปีที่ผ่านมา และเพิ่มประสิทธิผลการทำงานของคณะกรรมการ
โดยการประเมินผลการปฏิบัติงานของคณะกรรมการ จัดทำเป็น 2 ลักษณะ คือ
การประเมินผลการปฏิบัติงานตนเองของคณะกรรมการธนาคารโดยรวม
และการประเมินผลการปฏิบัติงานตนเองของกรรมการรายบุคคล
ซึ่งแบบประเมินผลการปฏิบัติงานที่กำหนดจะสอดคล้องกับหลักการกำกับดูแลกิจการ
และหน้าที่ความรับผิดชอบของคณะกรรมการธนาคาร
คณะกรรมการดำเนินการประเมินผลการปฏิบัติงานของตนเองปีละ 1 ครั้ง
โดยมีการสรุปผลและนำผลการประเมินมาพิจารณาเพื่อให้บรรลุวัตถุประสงค์ที่กล่าวข้างต้น

สำหรับการประเมินผลการปฏิบัติงานโดยตนเองของคณะกรรมการชุดย่อย ได้แก่
คณะกรรมการตรวจสอบ คณะกรรมการกำกับดูแลกิจการ
คณะกรรมการทรัพยากรบุคคลและกำหนดอัตราค่าตอบแทน
และคณะกรรมการบริหารความเสี่ยงองค์การ
ธนาคารจัดให้มีการประเมินผลการปฏิบัติงานตนเองเป็นประจำทุกปีด้วยเช่นกัน
โดยให้มีการเสนอผลการประเมินต่อประธานกรรมการ

นอกจากนี้ ธนาคารได้กำหนดให้มีการประเมินผลการปฏิบัติงานตนเองของประธานเจ้าหน้าที่บริหาร
และกรรมการผู้จัดการ
เพื่อประเมินการปฏิบัติงานเปรียบเทียบกับเป้าหมายและแผนงานประจำปีตามที่ร่วมกันกำหนดไว้
โดยคณะกรรมการทรัพยากรบุคคลและกำหนดอัตราค่าตอบแทนจะนำผลการประเมินเสนอต่อที่ประชุมคณะกรรมการธนาคาร
การประเมินตนเองนี้เป็นส่วนหนึ่งของการประเมินผลการปฏิบัติงานของประธานเจ้าหน้าที่บริหารและกรรมการผู้จัดการ
ที่กำหนดในข้อบังคับคณะกรรมการธนาคาร
และประธานกรรมการทรัพยากรบุคคลและกำหนดอัตราค่าตอบแทนจะเป็นผู้แจ้งผลการประเมินและความคิดเห็นของกรรมการให้ประธานเจ้าหน้าที่บริหารและกรรมการผู้จัดการทราบ

  การพัฒนากรรมการและผู้บริหาร

เพื่อเพิ่มประสิทธิภาพในการปฏิบัติหน้าที่ของคณะกรรมการ ธนาคารมีนโยบายสนับสนุนให้กรรมการ
ผู้บริหาร และผู้ปฏิบัติด้านการกำกับดูแลกิจการของธนาคาร
เข้าร่วมสัมมนาและอบรมหลักสูตรที่เป็นประโยชน์ต่อการปฏิบัติหน้าที่ตามแผนที่กำหนดไว้กับสถาบันส่งเสริมกรรมการบริษัทไทย
(IOD) ตลาดหลักทรัพย์แห่งประเทศไทย หรือสถาบันอิสระอื่น ๆ
เพื่อให้มีการปรับปรุงการปฏิบัติงานอย่างต่อเนื่อง และนำความรู้มาใช้ประโยชน์กับธนาคารต่อไป

สำหรับกรรมการที่ได้รับแต่งตั้งใหม่ ธนาคารจัดให้มีการปฐมนิเทศ หรือให้ข้อมูล
เพื่อได้รับทราบบทบาท หน้าที่และความรับผิดชอบ รวมทั้งข้อมูลเกี่ยวกับธนาคาร
คำชี้แจงเกี่ยวกับพันธะทางกฎหมาย
และระเบียบข้อบังคับที่เกี่ยวข้องในฐานะกรรมการบริษัทจดทะเบียน
ข้อบังคับของคณะกรรมการคณะต่าง ๆ นโยบายที่สำคัญของธนาคาร
และคู่มือกรรมการสถาบันการเงิน
ซึ่งเป็นกระบวนการเพื่อสร้างความเข้าใจแก่กรรมการเกี่ยวกับบทบาทหน้าที่ของกรรมการ
และการประกอบธุรกิจของธนาคาร

นอกจากนี้ คณะกรรมการธนาคารได้พิจารณาให้ความเห็นชอบแผนพัฒนาผู้บริหาร
และแผนการสืบทอดตำแหน่งประธานเจ้าหน้าที่บริหาร กรรมการผู้จัดการ และผู้บริหารระดับสูง
เมื่อถึงคราวจำเป็น และให้มีการทบทวนรายชื่อผู้ที่อยู่ในเกณฑ์ที่จะได้รับการพิจารณาอยู่เสมอ

-   เลขานุการบริษัท

ธนาคารได้แต่งตั้ง นางธิดา สมะลาภา ซึ่งเป็นผู้ที่มีคุณวุฒิและประสบการณ์ที่เหมาะสม
เป็นเลขานุการบริษัท และทำหน้าที่เลขานุการคณะกรรมการด้วย และมีสำนักเลขานุการบริษัท
สายงานเลขาธิการองค์การ เป็นหน่วยงานสนับสนุนงานเลขานุการบริษัท
เพื่อให้เป็นไปตามหลักการกำกับดูแลกิจการที่ดีของธนาคาร
และเพื่อให้การบริหารงานของธนาคารเป็นไปอย่างมีประสิทธิผลยิ่งขึ้น
โดยเลขานุการบริษัทมีหน้าที่และความรับผิดชอบหลัก ดังนี้

1.  ให้คำแนะนำเบื้องต้นแก่กรรมการ ในข้อกฎหมาย ระเบียบและข้อบังคับต่าง ๆ ของธนาคาร
    ที่คณะกรรมการต้องทราบ และติดตามให้มีการปฏิบัติตามอย่างถูกต้องและสม่ำเสมอ
    รวมถึงรายงานการเปลี่ยนแปลงในข้อกำหนดกฎหมายที่มีนัยสำคัญแก่กรรมการ

2.  จัดการประชุมผู้ถือหุ้น และการประชุมคณะกรรมการให้เป็นไปตามกฎหมาย
    ข้อบังคับของธนาคาร และข้อพึงปฏิบัติต่าง ๆ

3.  บันทึกรายงานการประชุมผู้ถือหุ้น และการประชุมคณะกรรมการธนาคาร
    รวมทั้งติดตามให้มีการปฏิบัติตามมติที่ประชุมผู้ถือหุ้น และที่ประชุมคณะกรรมการธนาคาร

4.  ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบต่อหน่วยงานที่กำกับธนาคาร
    ตามระเบียบและข้อกำหนดของหน่วยงานทางการ

5.  ติดต่อและสื่อสารกับผู้ถือหุ้นทั่วไปให้ได้รับทราบสิทธิต่าง ๆ ของผู้ถือหุ้น
    และข่าวสารของธนาคาร

6.  ดูแลกิจกรรมของคณะกรรมการธนาคาร

 การแต่งตั้ง และพิจารณาค่าตอบแทนของผู้สอบบัญชี 

คณะกรรมการตรวจสอบพิจารณาคุณสมบัติและการปฏิบัติงานของผู้สอบบัญชี
และเสนอต่อคณะกรรมการธนาคารในการแต่งตั้งผู้สอบบัญชีของธนาคารในแต่ละปี
รวมถึงค่าตอบแทนของผู้สอบบัญชี เพื่อเสนอขออนุมัติจาก ที่ประชุมผู้ถือหุ้น ทั้งนี้
รายชื่อผู้สอบบัญชีที่จะเสนอเพื่อพิจารณาแต่งตั้งเป็นผู้สอบบัญชีของธนาคารจะต้องเป็นผู้สอบบัญชีที่ได้รับความเห็นชอบจากธนาคารแห่งประเทศไทย

ในรอบปี 2550 ค่าตอบแทนของผู้สอบบัญชี ประกอบด้วย

1.  ค่าตอบแทนจากการสอบบัญชี (Audit fee)

  ธนาคารและบริษัทย่อยจ่ายค่าตอบแทนการสอบบัญชีให้แก่

-   ผู้สอบบัญชีของธนาคารในรอบปีที่ผ่านมา มีจำนวนเงินรวม 13,350,000 บาท

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัดในรอบปีบัญชีที่ผ่านมา
    มีจำนวนเงินรวม 5,935,000 บาท

2.  ค่าบริการอื่น (Non-audit fee)

  ธนาคารและบริษัทย่อยจ่ายค่าตอบแทนของงานบริการอื่น ซึ่งได้แก่
  การตรวจสอบเพื่อวัตถุประสงค์เฉพาะ (Special Purpose Audit Engagement)
  การให้บริการด้านกฎหมายและภาษี การตรวจสอบตามวิธีที่ตกลงร่วมกัน (Engagement to
  Perform Agree-Upon Procedures) และการเป็นที่ปรึกษาธุรกิจในด้านต่าง ๆ
  ที่ไม่เกี่ยวกับงานสอบบัญชี ให้แก่

-   ผู้สอบบัญชีของธนาคารในรอบปีบัญชีที่ผ่านมา มีจำนวนเงินรวม 760,000 บาท
    และจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมา
    มีจำนวนเงินรวม 0 บาท

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าวในรอบปีบัญชีที่ผ่านมา
    มีจำนวนเงินรวม 1,200,000 บาท
    และจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมา
    มีจำนวนเงินรวม 0 บาท

 บุคลากร

ณ วันที่ 31 ธันวาคม 2550 ธนาคารมีพนักงานรวมทั้งสิ้น 12,320 คน
สามารถแยกเป็นตามสายงานตามโครงสร้างของธนาคารได้ดังนี้

1. เจ้าหน้าที่บริหาร 27 คน

2. สายงานเลขาธิการองค์การ 215 คน

3. สายงานกำกับและตรวจสอบ 192 คน

4. สายงานบรรษัทธุรกิจ 1,114 คน

5. สายงานธุรกิจลูกค้าผู้ประกอบการ 1,155 คน

6. สายงานธุรกิจลูกค้าบุคคลและเครือข่ายบริการ 6,889 คน

7. สายงานธุรกิจตลาดทุน - คน

8. สายงานบริหารเครดิต 1,146 คน

9. สายงานการเงินและควบคุม 228 คน

10. สายงานระบบ 1,245 คน

11. สายงานทรัพยากรบุคคล 109 คน

-   ค่าตอบแทนพนักงาน

ในปี 2550 พนักงานของธนาคารทั้งหมดได้รับค่าตอบแทนใน รูปของเงินเดือน ค่าจ้าง ค่าครองชีพ
บำเหน็จพิเศษและโบนัส เป็นจำนวนเงินรวมทั้งสิ้น 7,741.42 ล้านบาท
(เจ็ดพันเจ็ดร้อยสี่สิบเอ็ดล้านสี่แสนสองหมื่นบาทถ้วน) (รวมภาษี)

-   ข้อพิพาทแรงงาน

ในปี 2550
ธนาคารและสหภาพแรงงานไม่มีการยื่นข้อเรียกร้องประจำปีเพื่อเปลี่ยนแปลงสภาพการจ้าง
เนื่องจากยังไม่ถึงเวลาตามที่กฎหมายกำหนด

และในปีนี้ธนาคารและสหภาพแรงงานได้รับรางวัลสถานประกอบกิจการดีเด่นด้านแรงงานสัมพันธ์
และด้านสวัสดิการแรงงาน ประจำปี 2550 จากกระทรวงแรงงาน เป็นปีที่ 3 ติดต่อกัน
และเป็นครั้งที่ 4 ที่ได้รับรางวัลดังกล่าว

-   นโยบายในการพัฒนาบุคลากรของธนาคาร

การจัดองค์กรให้เป็นองค์กรที่มีประสิทธิภาพสูง โดยเน้นทักษะความสามารถและผลการปฏิบัติงาน
ในปี 2550 ธนาคาร โดยสายงานทรัพยากรบุคคล ได้ทบทวนแผนยุทธศาสตร์ด้านทรัพยากรบุคคล
และได้กำหนดแผนยุทธศาสตร์ด้านทรัพยากรบุคคลปี 2551
ให้สอดคล้องกับแผนยุทธศาสตร์และแผนธุรกิจของเครือธนาคารกสิกรไทย และเพื่อสนับสนุนแนวคิด K
Now ให้เกิดขึ้นอย่างเป็นรูปธรรม ธนาคารได้วางแผนที่จะยกระดับทักษะ
ความรู้และความสามารถของพนักงาน
เพื่อให้สามารถให้คำปรึกษาและตอบสนองความพึงพอใจของลูกค้าได้เพิ่มขึ้น
สำหรับรายละเอียดของการบริหารจัดการทรัพยากรบุคคล มีดังนี้

   ด้านการสรรหาพนักงาน
  ธนาคารได้ปรับกลยุทธ์และกระบวนการในการสรรหาพนักงานให้มีความรวดเร็ว
  และได้พนักงานที่ศักยภาพมากยิ่งขึ้น ดังนี้

-   จัดโครงการ “KBANK One Day Recruitment”
    ให้กระบวนการสรรหาพนักงานเสร็จสิ้นภายใน 1 วัน
    โดยมุ่งเน้นกลุ่มพนักงานที่มีความสำคัญทางยุทธศาสตร์และตำแหน่งหายาก

-   จัดโครงการ “K Excellence Award”
    โดยดำเนินการมอบรางวัลเพื่อสนับสนุนและเป็นกำลังใจแก่นิสิต /
    นักศึกษาที่มีความประพฤติดีและมีผลการเรียนในระดับดีเยี่ยม
    ซึ่งอาจจะเป็นพนักงานกลุ่มเป้าหมายของธนาคารในอนาคต

-   จัดตั้งหน่วยงานที่ทำหน้าที่ในการสรรหาพนักงานในเขตภูมิภาคโดยเฉพาะ
    เพื่อให้สามารถคัดเลือกพนักงานได้รวดเร็วมากยิ่งขึ้น
    รวมทั้งดำเนินการจัดสอบและคัดเลือกพนักงาน ณ หัวเมืองใหญ่ในจังหวัดต่าง ๆ
    เพื่อเพิ่มโอกาสในการสรรหาพนักงาน ณ หัวเมืองใหญ่ในจังหวัดต่าง ๆ ให้มากขึ้น

-   ปรับปรุงแบบทดสอบในการคัดเลือกพนักงานให้มีความเหมาะสมกับลักษณะงานในแต่ละตำแหน่ง
    เพื่อให้สะท้อนศักยภาพและความสามารถของพนักงานได้อย่างชัดเจนมากยิ่งขึ้น

-   เข้าร่วมงาน Career Exhibition 2007 ซึ่งประสบผลสำเร็จอย่างดียิ่ง
    โดยมีผู้สนใจสมัครงานกับธนาคารถึงกว่า 7,100 คน สูงกว่าเป้าหมายที่ประมาณการไว้ 5,
    000 คน

   ด้านการพัฒนาภาวะผู้นำ
  ธนาคารได้ดำเนินโครงการพัฒนาทักษะความเป็นผู้นำอย่างต่อเนื่องให้แก่
  ผู้บริหารของฝ่ายงานต่าง ๆ เพื่อเสริมสร้างทักษะความสามารถด้านการบริหารจัดการพนักงาน
  พัฒนาคุณภาพการบริหารทีมงานและพัฒนาองค์กรในภาพรวม อาทิเช่น ธนาคารได้จัดหลักสูตร “HR
  for Non-HR Manager” เพื่อให้ผู้บริหารของฝ่ายงานต่าง ๆ
  ได้เรียนรู้ถึงรายละเอียดในการบริหารจัดการบุคลากรในมิติต่าง ๆ เช่น กฎหมายแรงงาน
  การบริหารผลตอบแทน การพัฒนาบุคลากร และอื่น ๆ
  เพื่อให้สามารถนำความรู้ไปบริหารจัดการกับผู้ร่วมงานได้อย่างมีประสิทธิภาพ

   ด้านการพัฒนาพนักงานที่มีศักยภาพ
  ธนาคารได้ดำเนินโครงการพัฒนาพนักงานที่มีศักยภาพเพื่อเตรียมความพร้อมทางด้านบุคลากร
  ให้สามารถรองรับการขยายตัว และตอบสนองความต้องการทางธุรกิจ ทั้งระยะสั้นและระยะยาว

   ด้านการบริหารผลการปฏิบัติงาน
  ธนาคารยังคงส่งเสริมการสร้างวัฒนธรรมการทำงานที่มุ่งเน้นผลงานเป็นหลัก โดยในปี 2550
  ธนาคารได้ทำข้อตกลงกับสหภาพแรงงานในเรื่องการจ่ายโบนัส
  โดยกำหนดว่านอกจากจะใช้ผลประกอบการของธนาคารมาเป็นเกณฑ์ในการจ่ายโบนัสแล้ว
  ยังเพิ่มปัจจัยด้านผลงานรายบุคคลของพนักงานมาประกอบในการจัดสรรด้วย
  รวมทั้งได้มีการขยายนโยบายการบริหารผลการปฏิบัติงานอย่างเป็นระบบและเชื่อมโยงกับระบบการให้ผลตอบแทนไปยังกลุ่มบริษัทที่ให้การสนับสนุนงานต่อเครือธนาคารกสิกรไทยทั้งหมด
  11 บริษัท เพื่อให้ได้มาตรฐานที่เหมาะสม

   ด้านการบริหารผลตอบแทน ธนาคารได้ดำเนินการสำรวจผลตอบแทนในรูปแบบต่าง ๆ
  เพื่อนำมากำหนดโครงสร้างผลตอบแทนให้มีความเหมาะสมกับสภาวการณ์ในตลาด
  ทำให้สามารถดึงดูดผู้มีศักยภาพ เข้ามาร่วมงานกับธนาคาร และสามารถรักษาพนักงานที่ดีไว้ได้

   ด้านการพัฒนาระบบเทคโนโลยีสารสนเทศ ธนาคารได้มีการนำระบบเทคโนโลยีสารสนเทศ
  เพื่อการบริหารจัดการทรัพยากรบุคคล (HRIS) มาพัฒนาเป็นระบบ Employee Self Service
  เพื่อช่วยลดขั้นตอน และระยะเวลาการทำงาน
  อันจะส่งเสริมให้การทำงานมีประสิทธิภาพมากยิ่งขึ้น

   ด้านการบริหารแรงงานสัมพันธ์ ธนาคารยังคงดำเนินนโยบายการบริหารแรงงานสัมพันธ์ที่ดี
  และมีประสิทธิภาพอย่างต่อเนื่อง ส่งผลให้ธนาคารได้รับรางวัล
  “สถานประกอบกิจการดีเด่นด้านแรงงานสัมพันธ์ และด้านสวัสดิการแรงงาน ประจำปี 2550”
  จากกระทรวงแรงงาน โดยได้รับรางวัลนี้ต่อเนื่องจากปีก่อน